
С  Т  А  Т  У  Т 
Основне музичке школе

„Стеван Мокрањац“ Зајечар
Септембар 2026. године
На основу члана 100. и 119. став 1. тачка 1) Закона о основама система образовања и васпитања ("Сл. гласник РС", бр. 88/17, 27/18-др. закон, 10/19, 27/18-др. закон, 6/20, 129/21, 92/23 и 19/25) Школски одбор Основне музичке школе „Стеван Мокрањац“ Зајечар, на седници одржаној дана 11.09.2026. године, једногласно је донео 
С  Т  А  Т  У  Т
           Основне музичке школе

„Стеван Мокрањац“ Зајечар
 I ОСНОВНЕ ОДРЕДБЕ
Члан 1.

Статут је основни општи акт установе, којим се ближе уређује организација, начин рада, управљање и руковођење у Основној музичкој школи „Стеван Мокрањац“ Зајечар (у даљем тексту: Школа), поступање органа установе ради обезбеђивања остваривања права и обавеза детета и ученика, права и обавеза родитеља односно другог законског заступника, заштита и безбедност деце, ученика и запослених и мере за спречавање повреда забрана утврђених овим законом, начин објављивања општих аката и обавештавања свих заинтересованих страна о одлукама органа и друга питања, у складу са законом. 

На основу одредаба овог Статута, поједини односи запослених у Школи уређују се и другим општим актима Школе.
Термини изражени у овом Статуту у граматичком мушком роду подразумевају природни мушки и женски род лица на која се односе.

Члан 2.

Школа је установа која обавља делатност образовања и васпитања у складу са Уставом Републике Србије, на начин прописан Законом о основама система образовања и васпитања (у даљем тексту: Закон), посебним законима, потврђеним међународним конвенцијама, повељама, споразумима и подзаконским актима из области образовања и васпитања, колективним уговорима и овим Статутом.
Школа има статус националне школе јер је програм образовања и васпитања по коме се одвија основно музичко образовање у Школи донет на основу Закона и посебних закона.

Школа има статус јавне школе, јер је оснивач Школе Република Србија.

Члан 3.

Свако лице има право на образовање и васпитање.

Држављани Републике Србије једнаки су у остваривању права на образовање и васпитање.

Стрaни држaвљaнин, лицe бeз држaвљaнствa и лицe трaжилaц држaвљaнствa имa прaвo нa oбрaзoвaњe и вaспитaњe пoд истим услoвимa и нa нaчин прoписaн зa држaвљaнe Рeпубликe Србиje.
Члан 4.

Запослени у Школи остварују права, обавезе и одговорности у складу са одредбама Закона о основама система образовања и васпитања, Закона о раду и другим прописима којима се уређују радни односи.

II СТАТУСНЕ ОДРЕДБЕ

Члан 5.

Школа је правно лице са статусом установе, која обавља делатност основног музичког образовања и васпитања и има право да у правном промету закључује уговоре и предузима друге правне радње и правне послове у оквиру своје правне и пословне способности.

Члан 6.

Основна музичка школа „Стеван Мокрањац“ основана је 1948. године, Одлуком о оснивању Народне Републике Србије, број 14-VIII-1948 од 19.08.1948. године.
Школа је уписана у судски регистар код Привредног суда у Зајечару у регистрационом улошку бр. Фи 676/90 од 31.12.1997. године.

          Матични број Школе је: 07142848.

Порески идентификациони број (ПИБ) Школе је: 100577068.
          Шифра делатности школе је: 8520 – основно образовање

1. Назив, оснивач, седиште школе

Члан 7.

Школа обавља делатност под називом: Основна музичка школа „Стеван Мокрањац“ Зајечар.  
Седиште школе је у Зајечару, Тимочке буне број 14.
Члан 8.

Школа може да врши статусну промену, промену назива или седишта.

Одлуку о статусној промени Школе доноси Школски одбор, уз сагласност оснивача.

Одлуку о промени назива или седишта Школе доноси Школски одбор, уз сагласност Покрајинског секретаријата надлежног за послове образовања.

Школа не може да врши статусне промене, промену назива или седишта у току наставне године.

          Изузетно, уколико наступе околности услед којих је спречено несметано одвијање наставе, статусна промена седишта може се извршити у току наставне године, уз сагласност Покрајинског секретаријата надлежног за послове образовања.

2. Заступање и представљање
Члан 9.

Школу заступа и представља директор школе неограничено. 
У оквиру својих овлашћења директор школе може дати другом лицу пуномоћје за заступање Школе у одређеним пословима. 
Пуномоћје се издаје у  писаном облику и може се опозвати у свако доба.

У случају привремене одсутности или спречености директора да обавља дужност замењује га наставник или стручни сарадник Школе на основу овлашћења директора, односно Школског одбора, уколико директор није у могућности да одреди свог заменика. 
3. Печати и штамбиљи
Члан 10.

Школа има велики и мали печат и штамбиљ.

Члан 11.

Велики печат Школе је округлог облика и  пречника 60 мм, са малим грбом Републике Србије, у средини. 
Текст великог печата исписан је на српском језику ћириличним писмом.

Текст великог печата је исписан у концентричним круговима око малог грба Рeпублике Србије, грба.

У спољашњем кругу печата исписан је назив: Република Србија. У следећем унутрашњем кругу исписано је: Основна музичка школа ''Стеван Мокрањац. Седиште Зајечар исписано је у следећем унутрашњем кругу, испод назива установе.

Школа има два велика печата којим се оверавају јавне исправе које Школа издаје и други акти у вршењу јавних овлашћења Школе.
Велики печати су истоветни по садржини и величини и обележени римским цифрама  I и II . 
Члан 12.

Мали печат Школе је округлог облика и пречника 28 мм, са малим грбом Републике Србије, у средини.
Текст малог печата исписан је на српском језику ћириличним писмом.

Текст малог печата је исписан у концентричним круговима око малог грба Рeпублике Србије. У спољашњем кругу печата исписан је назив: Република Србија. У следећем унутрашњем кругу исписано је: Основна музичка школа ''Стеван Мокрањац''. Седиште Зајечар исписано је у следећем унутрашњем кругу, испод назива установе.

Школа има укупно три мала печата које употребљава за оверавање аката из области канцеларијског и материјално-финансијског пословања, општих и појединачних правних аката, уговора, као и других исправа и потврда које Школа издаје у оквиру својих овлашћења. 

Мали печати су истоветни по садржини и величини и обележени римским цифрама од I до III. 
Члан 13.

Школа у свом раду користи један штамбиљ за завођење, евидентирање послатих, примљених и других аката. 

Штамбиљ су правоугаоног облика, са водоравно исписаним текстом на српском језику, ћириличним писмом, са уписаним називом установе, са додатком простора за податке броја деловодног протокола и датумом пријема, односно отпремања документа и местом седишта школе.

Члан 14.

За издавање, руковање и чување печата одговоран је директор школе, односно запослени на којег је пренето овлашћење да чува печат и употребљава га у службене сврхе.

Помоћници директора чувају један велики, један мали печат и један штамбиљ школе.

Секретар школе чува један мали печат и штамбиљ школе.

Шеф рачуноводства чува један мали печат и штамбиљ школе.

Печат се чува и њиме се рукује у службеним просторијама Школе, а изузетно, на основу посебног писаног овлашћења, може се користити и ван службених просторија када треба извршити службене радње ван Школе.

Печати и штамбиљи чувају се после употребе закључани.

Директор школе може у писаној форми пренети овлашћење за руковање и чување печата другом запосленом који ће бити дужан да чува печат на начин који онемогућава неовлашћено коришћење печата.

На руковање печатом, издавање и чување печата сходно се примењују одредбе Закона о печату државних и других органа и прописи о раду органа државне управе, а та материја може се уредити и Правилником о канцеларијском пословању Школе, у складу с наведеним законом и другим прописима.

 III ДЕЛАТНОСТ ШКОЛЕ
1. Основна делатност

Члан 15.

Основна делатност Школе је образовно-васпитна делатност коју школа остварује кроз обављање делатности основног образовања, са шифром делатности 8520.

Школа организује и наставу припремног разреда за децу старости од 7 до 9 година.
          Школа остварује образовно-васпитну делатност на српском језику, остваривањем наставног плана и програма за основно музичко образовање у трајању од четири и шест година, у зависности од инструмента, и остварује се у два образовна циклуса. 

          Четворогодишње образовање у Школи садржи програм образовања за ученике класе соло певање. 

          Шестогодишње образовање у Школи садржи програм образовања за ученике инструменталних класа: 

- клавир 

- хармоника 

- виолина 
- виола
- кларинет
Школа своју образовно-васпитну делатност остварује на основу прописаних планова и програма наставе и учења и у обавези је да до завршетка наставне године оствари план и програм наставе и учења са прописаним фондом часова из свих предмета и других активности утврђених Годишњим планом рада Школе.
Образовно-васпитни рад остварује се на српском језику и ћириличном писму.

За припаднике националне мањине образовно-васпитни рад остварује се на језику и писму националне мањине.

Изузетно, за припаднике националне мањине образовно-васпитни рад може да се изводи и двојезично на језику и писму националне мањине и на српском језику, а у складу са законом.

Образовно-васпитни рад може да се изводи на страном језику, односно двојезично на страном језику и српском језику или на страном језику и језику и писму националне мањине, уз сагласност министарства надлежног за послове просвете, у складу са законом.

Образовно-васпитни рад за ученике које користи знаковни језик, односно посебно писмо или друга техничка решења, може да се изводи на знаковном језику и помоћу средстава тог језика.
Када се образовање стиче на језику националне мањине, страном језику или двојезично, учење српског језика је обавезно.

За стране држављане, лица без држављанства, тражиоце држављанства, за прогнана и расељена лица, избеглице и мигранте и децу и ученике који су враћени у земљу на основу споразума о реадмисији, која не познају језик на коме се изводи образовно-васпитни рад или поједине програмске садржаје од значаја за наставак образовања и васпитања, установа организује учење језика, припрему за наставу и допунску наставу, по посебном упутству које доноси министар надлежан за послове просвете.
2. Оглед

Члан 16.

Школа може одређено време да организује извођење огледа ради унапређивања квалитета и осавремењавања образовно-васпитног рада, увођења нових садржаја програма образовања и васпитања, организационих новина или начина финансирања.

Извођење огледа из претходног става одобрава Министар надлежан за послове просвете.

Исправа издата на основу школског програма огледа има карактер јавне исправе, у складу са законом.

За време извођења огледа у Школи се не могу вршити статусне промене.

Школа може поднети Министарству надлежном за послове просвете иницијативу за увођење огледа у складу са законом.

3. Ученичка задруга

Члан 17.
Школа може да оснује ученичку задругу с циљем подстицања развијања позитивног односа ученика према раду и професионалне оријентације, повезивања наставе са светом рада, развијања свести о одговорности за преузете обавезе, као и развоја позитивног односа према тимском раду и предузетништву. 

Рад ученичке задруге уређује се правилима за рад задруге, у складу са законом. 

Школа може пружати услуге и продавати производе настале као резултат рада у ученичкој задрузи, као и уџбенике, прибор и опрему која је потребна за остваривање образовно-васпитног рада. 

Средства стечена радом ученичке задруге користе се за проширење материјалне основе рада ученичке задруге, екскурзије, исхрану ученика, награде члановима ученичке задруге и унапређивање образовно-васпитног рада у школи и у друге сврхе у складу са актима којима се уређује рад ученичке задруге. 

Ученичка задруга се уписује у регистар задруга сходном применом одредаба закона којим се уређује регистрација задруга. 

Садржину оснивачког акта, стицање и престанак статуса задругара, управљање и начин рада ученичке задруге, ближе уређује министар.
4. Проширена делатност

Члан 18.

Школа може да обавља и проширену делатност ако има решење о верификацији и под условом да се њоме не омета обављање делатности образовања и васпитања. 

Проширена делатност установе може да буде пружање услуга, производња, продаја и друга делатност, у складу са прописима којима се уређује класификација делатности. 
IV СРЕДСТВА ЗА РАД И РАЧУН ШКОЛЕ
Члан 19.

Земљиште, зграде и друга средства која су стечена, односно која Школа стекне, у јавној су својини и користе се за обављање њене делатности. 

Школа је у располагању средствима која користи ограничена посебним законским одредбама.

За своје обавезе у правном промету са трећим лицима Школа одговара свим средствима којима располаже.

Члан 20.

Средства за рад Школе обезбеђују се из буџета Републике Србије и из буџета јединице локалне самоуправе, односно града Зајечара, у складу са Законом о основама система образовања и васпитања.
Школа може да оствари и сопствене приходе по основу проширене делатности, као и друге приходе у складу са законом.

Остваривање прихода, евидентирање и коришћење средстава из става 2. овог члана врши се у складу са прописима којима се уређује буџетски систем.

Члан 21.

Ради остваривања вишег квалитета образовања, Школа може да стиче средства:

1. добровољним учешћем родитеља ученика;

2. учешћем јединице локалне самоуправе – град Зајечар;

3. учешћем донатора или спонзора;

4. од проширене делатности.

Средства из става 1. овог члана користе се за побољшање услова образовања и васпитања у погледу простора, опреме и наставних средстава, за остваривање програма који нису основна делатност Школе, као и за исхрану и помоћ ученицима.
Члан 22.
Школа има логотип са основним подацима о школи и подацима за завођење аката, следећег изгледа:
                                                                          Република Србија

ОМШ ,,Стеван Мокрањац”

                                                                          Дел. број:  ________
                                                                          ___________.год.
                                                                          З А Ј Е Ч А Р
V ОРГАНИ ШКОЛЕ

Члан 23.

Школа има орган управљања, органе руковођења, стручне и саветодавне органе, чије организовање, састав и надлежности су прописани Законом.

1. Орган управљања - Школски одбор

1) Састав и избор Школског одбора

Члан 24.

Школски одбор је орган управљања у Школи.

Школски одбор има девет чланова, укључујући и председника, који обављају послове из своје надлежности без накнаде. 
Чланове Школског одбора именује и разрешава Скупштина јединице локалне самоуправе – града Зајечара, а председника бирају чланови већином гласова од укупног броја чланова. 

Школски одбор чине по три представника из реда запослених у Школи, родитеља односно других законских заступника и три представника на предлог јединице локалне самоуправе - Града.

У школски одбор скупштина јединице локалне самоуправе – града Зајечара именује три представника: привредне коморе, занатлија, удружења послодаваца, националне организације за запошљавање, синдиката и других заинтересованих за рад школе из подручја рада школе.

Чланове Школског одбора из реда запослених предлаже Наставничко веће, а из реда родитеља – Савет родитеља, тајним изјашњавањем.
За члана Школског одбора из реда запослених може бити предложен и запослени који није члан Наставничког већа.

За члана Школског одбора из реда родитеља може бити предложен и родитељ ученика који није члан Савета родитеља.

Поступак за именовање чланова Школског одбора покреће се најкасније три месеца пре истека мандата претходно именованим члановима тог органа, а предлог овлашћених предлагача доставља се скупштини јединице локалне самоуправе - града Зајечара најкасније месец дана пре истека мандата претходно именованим члановима. 
Мандат Школског одбора траје четири године. 

Изузетно, Школски одбор коме је истекао мандат наставља са радом до именовања привременог органа управљања.
Члан 25.

За члана Школског одбора не може да буде предложено ни именовано лице:

1. које је правноснажном пресудом осуђено за кривично дело за које је изречена безусловна казна затвора у трајању од најмање три месеца или које је правоснажно осуђено за: кри​вично дело насиље у породици, одузимање малолетног лица, запуштање и зло​стављање малолетног лица или родоскврнуће; за кривично дело примање или давање мита; за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, ни лице за које је, у складу са законом, утврђено дискриминаторно понашање;

2. које би могло да заступа интересе више структура (родитеља, односно других законских заступника, запослених у установи, представника јединице локалне самоуправе), осим чланова синдиката;

3. чији су послови, дужност или функција неспојиви са обављањем послова у органу управљања у складу са законом којим се уређује спречавање сукоба интереса при вршењу јавних функција;

4. које је већ именовано за члана органа управљања друге установе;

5. које је изабрано за директора друге установе;

6. које обавља послове секретара или помоћника директора ове школе;

7. у другим случајевима, утврђеним Законом.

Члан 26.

Ако овлашћени предлагач не спроведе поступак у складу са Законом о основама система образовања и васпитања или предложи кандидата супротно његовим од​редбама, Скупштина јединице локалне самоуправе- града Зајечара одређује рок за усклађивање с Законом.

Ако овлашћени предлагач ни у датом року не поступи у складу са Законом, Скупштина јединице локалне самоуправе - град Зајечар именоваће чланове Школског одбора без предлога овлашћеног предлагача.

Уколико је предлог овлашћених предлагача за члана органа управљања из реда запослених у установи и родитеља спроведен у складу са законом, скупштина јединице локалне самоуправе - града Зајечара дужна је да усвоји њихов предлог.
2) Престанак дужности Школског одбора

Члан 27.

Школском одбору престаје дужност истеком мандата.

Скупштина града Зајечара разрешиће пре истека мандата поједине чланове, укључујући и председника или цео Школски одбор, на лични захтев члана, као и у случају да:

1. Школски одбор доноси незаконите одлуке или не доноси одлуке које је на основу закона и статута дужан да доноси;

2. члан Школског одбора неоправданим одсуствовањима или несавесним радом онемогућава рад Школског одбора;

3. у поступку преиспитавања акта о именовању утврди неправилности;

4. скупштина јединице локалне самоуправе – града Зајечара покрене иницијативу за разрешење члана Школског одбора именованог на њен предлог;
5. савет родитеља покрене иницијативу за разрешење члана Школског одбора именованог на његов предлог;
6. наставничко веће покрене иницијативу за разрешење члана Школског одбора именованог на његов предлог;
7. наступи услов из члана 25.овог Статута.
Изборни период новоименованог појединог члана Школског одбора траје до истека мандата Школског одбора.

Члан 28.

Када Mинистарство утврди неправилности у поступку именовања, односно разрешења Школског одбора, Скупштина града Зајечара дужна је да одмах, а најкасније у року од 15 дана од дана достављања акта којим се налаже мера, отклони утврђене неправилности.

Ако Скупштина града Зајечара не покрене поступак за преис​пи​тивање акта о именовању, односно разрешењу Школског одбора и не усагласи га са Законом о основама система образовања и васпитања, у року из претходног става овог чла​на, министар разрешава постојећи и именује привремени Школски одбор најкасније у року од 15 дана.
Члан 29.

Министар ће именовати привремени Школски одбор ако Скупштина гра​да Зајечара не именује нове чланове Школског одбора до истека мандата претходно именованим члановима Школског одбора.

Мандат привременог Школског одбора траје до именовања новог Школског одбора од стране Скупштине јединице локалне самоуправе - града Зајечара.

3) Надлежност, рад и одговорност Школског одбора

Члан 30.

Школски одбор:

1) доноси статут, правила понашања у Школи, пословник о свом раду и друге оп​ште акте и даје сагласност на акт о организацији и систематизацији послова;

2) доноси програм образовања и васпитања, план наставе и учења план Школе и Годишњи план рада Школе и усваја извештаје о њиховом остваривању, вредновању и само​вред​но​вању;

3) одлучује о статусној промени и о промени назива и седишта Школе;

4) разматра поштовање општих принципа, остваривање циљева образовања и вас​питања и стандарда постигнућа и предузима мере за побољшање услова рада и ос​тваривање образовно-васпитног рада;

5) учествује у самовредновању квалитета рада Школе;

6) усваја извештај о самовредновању квалитета рада Школе;

7) утврђује предлог финансијског плана за припрему буџета Републике Србије;

8) доноси финансијски план Школе, у складу са законом;

9) одлучује о пословању Школе и коришћењу њених средстава;

10) одлучује о давању на коришћење, школског простора;

11) доноси одлуку о проширењу делатности Школе;

12) одлучује о коришћењу средстава остварених радом Ученичке задруге и прикупљених од родитеља, на предлог Савета родитеља;

13) доноси одлуке по предлозима Савета родитеља, даје одговоре на питања и из​јашњава се о ставовима које му упућује тај орган;

14) усваја извештај о пословању Школе, годишњи обрачун и извештај о извођењу екскурзија, односно наставе у природи;

15) усваја извештаје о раду директора и извештаје о раду Школе;

16) расписује конкурс за избор директора и бира председника и чланове Коми​си​је за избор директора, као и њихове заменике;

17) даје мишљење и предлаже министру избор директора;

18) закључује са директором уговор из члана 124.Закона о основама система.

19) одлучује о правима, обавезама и одговорностима директора установе;

20) образује комисију за вођење дисциплинског поступка против директора и доноси одлуку о одговорости директора за тежу повреду радне обавезе или повреду забране из члана 110-113 Закона о основама система образовања и васпитања;

21) одлучује по жалби на решење директора;

22) даје овлашћење ради замењивања одсутног или спреченог директора у случају да директор пропусти да то учини;

23) именује чланове Стручног актива за развојно планирање;

24) доноси план стручног усавршавања запослених и усваја извештај о њего​вом остваривању;

25) покреће потупак верификације рада установе;

26) обавља и друге послове у складу са законом, актом о оснивању и Статутом.

          Комисија за утврђивање одговорности директора има 5 (пет) чланова.

          Утврђивање одговорности директора школе, комисија спроводи по поступку за утврђивање одговорности запослених у складу са Правилником о дисциплинској и материјалној одговорности запослених Школе.
          По окончању поступка, комисија обавештава Школски одбор о донетој одлуци а Школски одбор исту прослеђује министру на даље поступање.
Члан 31.

Школски одбор доноси одлуке већином гласова укупног броја чланова.

Члан 32.

Седницама Школског одбора присуствује и учествује у њиховом раду представник синдиката у Школи, без права одлучивања.

Члан 33.

За обављање послова из своје надлежности Школски одбор одговара органу који га именује и оснивачу Школе.
2. Савет родитеља
Члан 34.

Ради остваривања што боље сарадње и учешћа родитеља у остваривању образовно-васпитних задатака Школе, у Школи се као саветодавно тело формира Савет родитеља. 

Савет родитеља чине представници родитеља односно других законских заступника ученика припремног разреда, ученика сваке класе, односно одсека основне музичке школе као и родитељи односно други законски заступници ученика са сметњама у развоју и инвалидитетом уколико на то пристану. 

Савет родитеља се формира према следећем принципу:

1. Представници родитеља односно других законских заступника ученика припремног разреда:

1) уколико припремни разред похађа од 1 до 50 деце представник у Савету родитеља ће бити један родитељ,

2) уколико припремни разред похађа од 51 до 100 деце представници у Савету родитеља ће бити два родитеља,

3) уколико припремни разред похађа преко 100 деце представници у Савету родитеља ће бити три родитеља;

2. Представници родитеља односно других законских заступника ученика основне музичке школе:

1) уколико исти разред похађа од 1 до 50 ученика представник у Савету родитеља ће бити један родитељ,

2) уколико исти разред похађа од 51 до 100 ученика представници у Савету родитеља ће бити два родитеља,

3) уколико исти разред похађа преко 100 ученика представници у Савету родитеља ће бити три родитеља;

3. Родитељи односно други законски заступници ученика са сметњама у развоју и инвалидитетом: родитељ односно други законски заступник сваког ученика са сметњама у развоју и инвалидитетом ће бити члан Савет родитеља уколико на то пристане.

Представнике у Савету родитеља сваке године бирају родитељи ученика на првом родитељском састанку на почетку школске године, најкасније до 15. септембра.

 Предлог за члана Савета родитеља може да поднесе сваки родитељ ученика одређене класе, односно одсека.
На родитељском састанку, на коме се врши избор представника родитеља односно других законских заступника ученика припремног разреда мора бити присутна већина од укупног броја родитеља односно других законских ученика припремног разреда.

На родитељским састанцима, на којима се врши избор представника родитеља односно других законских заступника ученика мора бити присутна већина од укупног броја родитеља односно других законских ученика одређеног разреда.

Представници родитеља односно других законских заступника ученика бирају се јавним гласањем, већином гласова од укупног броја родитеља односно других законских заступника ученика који су присутни на родитељском састанку. 
            Представник родитеља, односно других законских заступникаученика са сметњама у развоју и инвалидитетом бира се на посебном родитељском састанку на којем мора бити присутна већина од укупног броја родитеља, односно других законских заступника ученика са сметњама у развоју и инвалидитетом у основној музичкој школи.

Представник родитеља, односно других законских заступника ученика са сметњама у развоју и инвалидитетом бира се јавним гласањем, већином гласова од укупног броја родитеља, односно других законских заступника који су присутни на родитељском састанку.
Родитељи односно други законски заступници ученика са сметњама у развоју и инвалидитетом  најкасније до 15. септембра дају писмену изјаву у којој наводе да ли пристају да буду чланови Савета родитеља. 
                                                              Члан 35.

Савет родитеља:

1) предлаже представнике родитеља ученика, односно других законских заступника деце односно ученика у Школски одбор;

2) предлаже свог представника  у све обавезне тимове Школе;

3) учествује у предлагању садржаја ваннаставних активности и програма на нивоу установе;

3а) учествује у поступку избора уџбеника, у складу са законом којим се уређују уџбеници; 

4) разматра предлог Школског програма, Развојног плана и Го​диш​њег плана рада;

5) разматра извештаје о остваривању програма образовања и васпитања, развојног плана и годишњег плана школе, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;

6) разматра намену коришћења средстава од донација и од проширене делат​но​сти Школе;

7) предлаже Школском одбору намену коришћења средстава остварених радом ученичке задруге и прикупљених од родитеља, односно другог законског заступника;

8) разматра и прати услове за рад Школе, услове за одрастање и учење, без​бедност и заштиту деце и ученика;

9) учествује у поступку прописивања мера, начина и поступка заштите и без​бедности ученика за време боравка у Школи и свих активности које организује Школа;

10) даје сагласност на програм и организовање екскурзије, односно програме наставе у природи и разматра извештај о њиховом остваривању;

11) предлаже представника и његовог заменика за локални савет родитеља;

12) упућује своје предлоге, питања и ставове директору, Школском одбору, стручним органима Школе и Ученичком парламенту;

13) доноси пословник о свом раду;

14) учествује о организовању исхране  ученика у оквиру школског објекта;

15) разматра и друга питања у складу са законом.

.

Члан 36.
Органи Школе обавезни су да се изјасне о предлозима, питањима или ставо​вима Савета родитеља и да о томе у писаном облику обавесте Савет родитеља.

О актима из става 1. овог члана органи Школе обавезни су да се изјасне што је могуће пре, а у сваком случају у року који по природи ствари произлази из тих аката.

3. Орган руковођења – Директор школе

1) Услови за избор директора

Члан 37.

Дужност директора Школе може да обавља лице:
1. које има одговарајуће образовање прописано Законом за наставника у основној музичкој школи или наставника у стручној односно уметничкој школи у подручју рада Култура, уметност и јавно информисање , за педагога и психолога, стечено:

1) на студијама другог степена (мастер академске студије, мастер струковне студије, специјалистичке академске студије) :

· студије другог степена из научне, односно стручне области за одговарајући предмет, односно групе предмета,

· студије другог степена из области педагошких наука или интердисциплинарне, мултидисциплинарне, трансдисциплинарне студије другог степена које комбинују целине и одговарајуће научне, односно стручне области или области педагошких наука уз претходно завршене студије првог степена из научне, односно стручне области за одговарајући предмет, односно групу предмета,

2) на основним студијама у трајању од најмање четири године, по прописима који су уређивали високо образовање до 10. септембра 2005. године;

2. има психичку, физичку и здравствену способност за рад са децом и ученицима;

3. није осуђивано правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита; за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање;

4. има држављанство Републике Србије;

5. зна српски језик и језик на којем остварује образовно-васпитни рад;

6. има дозволу за рад наставника, васпитача и стручног сарадника; 

7. има обуку и положен испит за директора установе;

8. има најмање осам година рада у установи на пословима образовања и васпитања, након стеченог одговарајућег образовања.

Изабрани директор који нема положен испит за директора, дужан је да га положи у року до две године од дана ступања на дужност.

Директору који не положи испит за директора у року од две године од дана ступања на дужност, престаје дужност директора.

Лиценца за директора одузима се директору који је осуђен правноснажном пресудом за повреду забране дискриминације, повреду забране насиља, злостављања и занемаривања, повреду забране понашања које вређа углед, част или достојанство, повреду забране страначког организовања и деловања, у складу са Законом о основама система образовања и васпитања, за кривично дело или привредни преступ у вршењу дужности.

2) Статус директора

Члан 38.

Директор школе именује се на период од четири године. 
Школски одбор закључује са директором уговор о раду на одређено време.

Уколико је за директора именовано лице из реда запослених у тој установи, доноси се решење о његовом премештају на радно место директора које по сили закона замењује одговарајуће одредбе уговора о раду. 

Уколико је директор именован из реда запослених код другог послодавца, остварује право на мировање радног односа на основу решења о именовању.

Лице из става 3.и 4.овог члана има право да се након престанка дужности директора након првог, односно другог мандата врати на послове које је обављало пре именовања за директора установе.
Уколико директору установе коме мирује радни однос престане дужност због истека мандата или на лични захтев током трећег и сваког наредног мандата, распоређује се на послове који одговарају степену и врсти његовог образовања.

Ако нема одговарајућих послова, лице из става 6. овог члана остварује права као запослени за чијим радом је престала потреба, у складу са законом.
3) Поступак за избор директора

Члан 39.

Директора школе именује министар надлежан за послове просвете.
Директор школе бира се на основу конкурса.

Конкурс за избор директора расписује Школски одбор.

Конкурс за избор директора расписује се најраније шест месеци, а најкасније четири месеца пре истека мандата директора или престанка вршења дужности директора навршавањем 65 година живота.

 Текст конкурса садржи следеће податке:

1. о називу и адреси Школе;

2. о начину подношења пријава на конкурс;

3. о условима за избор директора;

4. о документацији коју кандидат подноси уз пријаву - докази о испуњености услова;

5. о року за подношење пријаве на конкурс;

6. о лицу код којег учесник конкурса може добити додатне информације о конкурсу;

7. о томе да ће неблаговремене или непотпуне пријаве бити одбачене.
Конкурс за избор директора објављује се у огласним новинама Националне службе за запошљавање „Послови“, а рок за подношење пријава је 15 дана од дана објављивања конкурса.
Члан 40.

          Уз пријаву на конкурс, кандидат за директора Школе подноси попуњен и одштампан формулар за пријаву на конкурс који се налази на званичној страници Министарства просвете и  доказе о испуњености услова за избор директора у складу са Законом и подзаконским актима, и то:

· доказ о стеченом одговарајућем образовању из члана 140. ст. 1. и 2. Закона, за наставника те врсте школе и подручја рада, за педагога и психолога (оверена фотокопија дипломе) 

· доказ  о психичкој, физичкој и здравственој способности (оригинал или оверена копија лекарског уверења – не старије од 6 месеци) 

· доказ да кандидат није осуђиван правноснажном пресудом за кривична дела из члана 139. став 1. тачка 3) Закона и за кога није, у складу са законом, утврђено дискриминаторно понашање (потврда, уверење или други документ издат од стране МУП-а РС и Повереника за заштиту равноправности РС - не старији од 30 дана, оригинал или оверена фотокопија);

· доказ да кандидат има држављанство Републике Србије (оригинал или оверена копија уверења - не старији од шест месеци)

· доказ о познавању српског језика, као језика на коме се остварује образовно-васпитни рад - доставља само кандидат који није стекао образовање на српском језику (потврда, уверење или други документ којим се доказује да је испит из српског језика положен по програму одговарајуће високошколске установе – оригинал или оверена фотокопија)

· доказ о поседовању дозволе за рад наставника, васпитача и стручног сарадника (оверена копија потврде, уверења или другог документа о положеном стручном испиту или испиту за лиценцу); 

· доказ о обуци и положеном испиту за директора (уколико кандидат то поседује, а у супротном изабрани директор који нема положен испит за директора, дужан је да га положи у року до две године од дана ступања на дужност, због чега се пријава таквог кандидата без овог доказа неће сматрати непотпуном-оригинал или оверена фотокопија)

· доказ о радном искуству на пословима образовања и васпитања (оригинал потврде или уверења - посебно из сваке установе, односно за сваки период, уколико је кандидат био запослен у више установа на одговарајућим пословима-не старије од 6 месеци)

Осим наведеног, кандидати достављају и остала документа од значаја за одлучивање, и то:

· доказ о резултатима стручно-педагошког надзора у раду кандидата (извештај просветног саветника – уколико га кандидат поседује)

· резултате стручно-педагошког надзора у раду установе и оцену спољашњег вредновања установе (дужан је да достави кандидат који је претходно обављао дужност директора установе )

· извод из матичне књиге рођених (оверена копија или оригинал)

· краћа радна биографија и предлог програма рада школе за време мандата (необавезно).
Члан 41.
Благовременом пријавом на конкурс сматра се пријава која је непосредно пре​дата Школи пре истека рока утврђеног у конкурсу или је пре истека тог рока предата пошти у облику препоручене пошиљке.

Ако последњи дан рока пада у недељу или на дан државног празника, или у неки други дан кад Школа не ради, рок истиче истеком првог наредног радног дана.

Потпуном пријавом сматра се пријава која садржи сву конкурсом тражену документацију.

          Кандидат може доказе о испуњености услова за избор доставити после истека рока за достављање пријава на конкурс, али само ако учини вероватним да те доказе није могао да благовремено прибави из оправданих разлога. Доказе о оправданости  разлога за пропуштање рока кандидат конкурса је обавезан да достави заједно са нак​надно поднетим доказима за избор.

Накнадно достављање доказа за избор може се прихватити само ако их је Шко​ла примила пре него што је Комисија почела да разматра конкурсни материјал.
Члан 42.

За спровођење поступка за избор директора Школски одбор образује комисију за избор директора коју чине три члана укључујући и председника (у даљем тексту: Комисија).
Приликом образовања Школски одбор одређује Председника и чланове комисије, као и њихове заменике. 

Заменик председника и заменици чланова Комисије учествују у раду Комисије у случају спречености председника, односно чланова.

Комисија ради у пуном саставу, а њеним радом руководи председник.

Акте комисије потписује председник комисије а у његовој одсутности заменик председника комисије.
Секретар установе пружа стручну подршку и координира рад Комисије за избор директора установе.

На питања у вези са радом Комисије која нису уређена Статутом сходно се примењују одредбе Пословника о  раду Школског одбора.
Члан 43.

Комисија за избор директора:

1. обрађује кoнкурсну дoкумeнтaциjу; 

2. утврђуje испуњeнoст зaкoнoм прoписaних услoвa зa избoр дирeктoрa; 

3. oбaвљa интeрвjу сa кaндидaтимa; 

4. прибaвљa мишљeњe нaстaвничкoг већа o приjaвљeним кaндидaтимa;

5. сачињава извештај о спроведеном поступку за избор директора;
6. сачињава записник о свом раду.
Члан 44.

Комисија почиње обраду конкурсне документације по истеку три радна дана од дана истека рока за пријем пријава на конкурс.
Под обрадом конкурсне документације подразумева се утврђивање потпуности и благовремености пријава.

Када заврши са обрадом конкурсне документације Комисија утврђује испуњеност законом прописаних услова за избор директора, цени доказ о резултату стручно-педагошког надзора у раду кандидата (извештај просветног саветника) и резултате стручно-педагошког надзора школе и оцену спољашњег вредновања (уколико се ради о кандидату који је претходно обављао дужност директора школе) и обавља интервју са кандидатима чије пријаве су благовремене и потпуне.
Интервјуи са кандидатима обављају се најкасније у року од 15 радних дана од дана истека рока за пријем пријава на конкурс.
 Након што обави интервјуе са кандидатима Комисија одмах обавештава директора школе да је потребно заказати седницу Наставничког већа.
 По пријему обавештења Комисије директор је у обавези да без одлагања закаже седницу Наставничког већа, која би требало да се одржи у року од пет радних дана од дана када је директор примио обавештење Комисије.
Члан 45.

Мишљење Наставничког већа даје се на посебној седници којој присуствују сви запослени и који се изјашњавају о свим кандидатима, тајним изјашњавањем, у складу с одредбама Статута које уређују начин рада и одлучивања Наставничког већа.
Записник са ове седнице Наставничког већа обавезно садржи укупан број запослених у школи, број присутних запослених, број запослених који су дали позитивно мишљење, за сваког кандидата.

Наставничко веће доставља Комисији своје мишљење у што краћем року.

Члан 46.

Након што прими мишљење Наставничког већа Комисија сачињава извештај о спроведеном поступку за избор директора, који садржи достављену документацију кандидата и потребна мишљења и доставља их Школском одбору у року од осам дана од дана завршетка поступка односно од дана пријема мишљења Наставничког већа.
          Извештај комисије потписују сви чланови комисије, који се потом заводи у деловоднику и оверава печатом школе.

Члан 47.

Председник Школског одбора, по пријему извештаја о спроведеном поступку за избор директора, ради давања предлога за избор директора, без одла​гања заказује седницу Школског одбора, која треба да се одржи у року од пет дана од дана када је председник Школског одбора примио извештај.

Школски одбор, на основу извештаја, сачињава образложену листу свих кандидата који испуњавају услове и предлог за избор директора које заједно са извештајем Комисије, доставља министру надлежном за послове просвете у року од осам дана од дана достављања извештаја Комисије. 

Члан 48.
Министар врши избор директора у року од 30 дана од дана пријема документације коју му је доставио орган управљања и доноси решење о његовом именовању, о чему Школа обавештава сва лица која су се пријавила на конкурс, а уколико министар утврди да поступак конкурса за избор директора није спроведен у складу са Законом,односно да би избор нило ког кандидата са листе могао да доведе у питање несметано обављање делатности установе, у року од осам дана доноси решење о поновном расписивању конкурса за избор директора.

Решење министра о именовању директора коначно је у управном поступку, а учесник конкурса има право на судску заштиту у управном спору.
4) Надлежност директора
Члан 49.
Директор:
1. заступа и представља Школу;

2. даје овлашћење лицу које ће га замењивати у случају његове привремене одсутности или спречености да обавља дужност;

3. даје пуномоћје за заступање Школе;

4. планира и организује остваривање програма образовања и васпитања и свих активности установе;

5. је одговоран за обезбеђивање квалитета, самовредновање, стварање услова за спровођење спољашњег вредновања, остваривање стандарда образовних постигнућа и унапређивање квалитета образовно-васпитног рада;

6. је одговоран за остваривање развојног плана установе;

7. одлучује о коришћењу средстава утврђених финансијским планом и одговара за одобравање и наменско коришћење тих средстава, у складу са законом;

8. сарађује са органима јединице локалне самоуправе, организацијама и удружењима;

9. пружа подршку у стварању амбијента за остваривање предузетничког образовања и предузетничких активности ученика;

10. организује и врши инструктивно-педагошки увид и прати квалитет образовно-васпитног рада и педагошке праксе и предузима мере за унапређивање и усавршавање рада наставника, васпитача и стручних сарадника;

11. планира и прати стручно усавршавање запослених и спроводи поступак за стицање звања наставника, васпитача и стручних сарадника;

12. је одговоран за регуларност спровођења свих испита у установи у складу са прописима; 

13. предузима мере у случајевима повреда забрана из члана 110–113. Закона о основама система образовања и васпитања;

14. предузима мере ради извршавања налога просветног инспектора и предлога просветног саветника, као и других инспекцијских органа;

15. је одговоран за благовремен и тачан унос и одржавање ажурности базе података о установи у оквиру јединственог информационог система просвете;

16. обавезан је да благовремено информише запослене, децу, ученике и родитеље, односно друге законске заступнике, стручне органе и органе управљања о свим питањима од интереса за рад установе у целини;

17. сазива и руководи седницама наставничког већа, без права одлучивања;

18. образује стручна тела и тимове, усмерава и усклађује рад стручних органа у установи;

19. сарађује са родитељима, односно другим законским заступницима деце и ученика установе и саветом родитеља;

20. подноси извештај органу управљања, најмање два пута годишње, о свом раду и раду установе;

21. одлучује о правима, обавезама и одговорностима ученика и запослених, у складу са овим и другим законом;

22. доноси општи акт о организацији и систематизацији послова, у складу са законом;

23. обезбеђује услове за остваривање права деце и права, обавезе и одговорности ученика и запослених, у складу са овим и другим законом;

24. сарађује са ученицима;

25. подноси захтев за покретање прекршајног поступка, односно кривичну пријаву надлежном јавном тужилаштву у складу са чланом 84. став 3. Закона о основама система образовања и васпитања;
26. стара се о спровођењу поступка јавних набавки;

27. предлаже Школском одбору, Наставничком већу и Педагошком колегијуму доношење одлука из оквира њихове надлежности;

28. обавља и друге послове у складу са законом и Статутом.

Изузетно, директор може да обавља и послове наставника, васпитача и стручног сарадника, у складу са решењем министра надлежног за послове просвете .

Инструктивно-педагошки увид у рад директора који, у складу са решењем министра обавља послове наставника, васпитача и стручног сарадника врши саветник – врши просветни саветник.

5) Права, обавезе и одговорности директора
Члан 50.

Директор је одговоран за законитост рада и за успешно обављање делатности Школе.

Директор за свој рад одговара министру и Школском одбору.

            О правима и обавезама директора одлучује Школски одбор.

6) Престанак дужности директора
Члан 51.
Дужност директора престаје: истеком мандата, на лични захтев, навршавањем 65 година живота и разрешењем. 

Постојање разлога за престанак дужности директора прати Школски одбор.

Одлуку о престанку дужности директора доноси министар надлежан за послове просвете.
Члан 52.

Министар разрешава директора дужности пре истека мандата ако:

1) директор не испуњава услове за пријем у радни однос у установи; 


2) одбије да се подвргне лекарском прегледу на захтев органа управљања или министра; 

3) Школа није благовремено донела програм образовања и васпитања, односно не остварује програм образовања и васпитања или не предузима мере за остваривање принципа, циљева и стандарда постигнућа; 

4) Школа не спроводи мере за безбедност и заштиту деце и ученика; 

5) директор не предузима или неблаговремено предузима одговарајуће мере у случајевима повреда забрана из чл. 110–113. Закона о основама система образовања и васпитања и тежих повреда радних обавеза запослених; 

6) у Школи није обезбеђено чување прописане евиденције и документације; 

7) у Школи се води евиденција и издају јавне исправе супротно закону; 

8) директор не испуњава услове из члана 122. Закона о основама система об​разовања и васпитања; 

9) директор не поступа по препоруци, налогу, односно мери надлежног органа за отклањање утврђених недостатака и неправилности; 

10) није обезбедио услове за инспекцијски, стручно-педагошки надзор  и спо​љаш​ње вредновање; 

11) за време трајања његовог мандата Школа је два пута узастопно оцењена најнижом оценом за квалитет рада; 

12) директор омета рад Школског одбора и запослених, непотпуним, небла​го​временим и нетачним обавештавањем, односно предузимањем других активности ко​јим утиче на законито поступање органа управљања и запослених; 

13) није обезбедио благовремен и тачан унос и одржавање базе података уста​но​ве у оквиру јединственог информационог система просвете као и контролу унетих података; 

14) у радни однос је примио лице или ангажовао лице ван радног односа су​протно закону, посебном колективном уговору и општем акту; 

15) намерно је или крајњом непажњом учинио пропуст приликом доношења од​луке у дисциплинском поступку, која је правноснажном судском пресудом пониш​тена као незаконита и ако је Школа обавезана на накнаду штете; 

16) одговаран је за прекршај из Закона о основама система образовања и вас​пи​тања или другог закона, привредни преступ или кривично дело у вршењу дужности, као и другим случајевима, у складу са законом. 

Директор је одговоран за штету коју намерно или крајњом непажњом нанесе установи, у складу са Законом.

Министар решењем разрешава директора у року од 15 дана од дана сазнања, а најкасније у року од једне године од наступања услова из става 1. овог члана. 

Решење министра којим се директор разрешава, коначно је у управном поступку. 

9. Вршилац дужности директора

Члан 53.

Вршиоца дужности директора именује министар до избора новог директора у року од осам дана од дана наступања разлога за именовање вршиоца дужности дирек​тора.

За вршиоца дужности директора може да буде именовано лице које испуњава прописане услове за директора установе, осим положеног испита за директора уста​нове, и то до избора директора, а најдуже шест месеци. 

Након престанка дужности, вршилац дужности директора има право да се врати на послове које је обављао пре именовања. 

Права, обавезе и одговорности директора односе се и на вршиоца дужности ди​ректора. 

10. Помоћник директора

Члан 54.

Школа може да има помоћника директора, у складу са нормативом којим се утврђују критеријуми и стандарди за финансирање школе.

Решењем директора на послове помоћника директора распоређује се наставник, васпитач и стручни сарадник, који има професионални углед и искуство у установи, за сваку школску, односно радну годину.

Након престанка дужности, помоћник директора има право да се врати на послове које је обављао пре постављења.

Члан 55.

Помоћник директора: 

1. организује, руководи и одговоран је за педагошки рад Школе; 

2. координира рад стручних актива и других стручних органа Школе;

3. председава и руководи радом Педагошког колегијума, класних и Наставничког већа, по налогу директора;

4. може да обавља послове наставника, односно стручног сарадника, у складу са реше​њем директора;

5. замењује директора у одсуству;
6. помаже директору у пословима материјално-финансијске природе;
7. помаже директору приликом израде пројеката;
8. учествује у припреми Годишњег плана рада Школе;
9. организује прикупљање и обраду материјала за извештаје из области наставе и васпитања;
10. припрема статистичке податке о Школи и ученицима;
11. води регистар уписаних ученика;
12. стара се и чува матичне књиге које су у тренутној употреби;
13. организује рад на уредном вођењу школске документације, евиденције, књига евиденције о образовно-васпитном раду, дневника рада и књиге евиденције осталих облика образовно-васпитног рада;
14. обезбеђује замене за одсутне наставнике;
15. помаже у изради планова рада;
16. обавља послове из надлежности директора школе, на основу овлашћења директора или Школског одбора;
17. ради у стручним активима, комисијама или тимовима Наставничког већа, Школског одбора или по одлуци директора, у складу са Статутом Школе;
18. помаже директору у организовању рада запослених на помоћно-техничким пословима;
19. припрема предлог плана уписа заједно са руководиоцима стручних актива и директором;
20. прегледа књиге евиденције о образовно-васпитном раду и матичне књиге заједно са стручним сарадницима;
21. обавља и друге послове у складу са Статутом.
Помоћник директора за свој рад одговара директору.
11. Секретар 

Члан 56.
Правне послове у Школи обавља секретар. 

Секретар мора да има образовање из области правних наука у складу са чла​ном 140. став 1. Закона о основама система образовања и васпитања и дозволу за рад секретара (у даљем тексту: лиценца за секретара). 

Секретар се уводи у посао и оспособљава за самосталан рад савладавањем програма за увођење у посао и полагањем испита за лиценцу за секретара. Секретару – приправнику директор одређује ментора са листе секретара установа коју утврди школ​ска управа. 

Секретар је дужан да у року од две године од дана заснивања радног односа положи испит за лиценцу за секретара. 

Трошкове полагање испита из става 4. овог члана, сноси Школа. 

Министарство издаје лиценцу за секретара. 

Секретару који не положи испит за лиценцу за секретара у року из става 4. овог члана престаје радни однос. 

Секретар који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара. 

Лиценца за секретара одузима се секретару који је осуђен правоснажном пресудом за повреду забране из члана 110-113. Закона о основама система образовања и васпитања, за кривично дело или повредни преступ у вршењу дужности.

Члан 57.
Секретар Школе обавља следеће послове: 

1) стара се о законитом раду Школе, указује директору и Школском одбору на неправилности у раду Школе; 

2) управне послове у Школи; 

3) израђује опште и појединачне правне акте Школе; 

4) правне и друге послове за потребе Школе; 

5) израђује уговоре које закључује Школа;

6) правне послове у вези са статусним променама у Школи; 

7) правне послове у вези са уписом деце и ученика; 

8) правне послове у вези са јавним набавкама у сарадњи са финансијском службом Школе; 

9) пружа стручну помоћ у вези са избором Школског одбора; 

10) пружа стручну подршку и координира рад Комисије за избор директора; 

11) прати прописе и о томе информише запослене; 

12) друге правне послове по налогу директора. 

Школа је дужна да обезбеди секретару приступ јединственој информационој бази правних прописа. 

12. Стручни органи школе, педагошки колегијум школе и тимови

Члан 58.
Стручни органи школе су: 
1) Наставничко веће,

2) Стручно веће класе,
3) Стручни актив за развојно планирање,

4) Стручни актив за развој школског програма,

5) Тим за инклузивно образовање,

6) Тим за заштиту од дискриминације, насиља, злостављања и занема​ри​вања,

7) Тим за самовредновање квалитета рада Школе;

8) Тим за обезбеђивање квалитета и развој Школе;

9) Тим за развој међупредметних компетенција и предузетништва;

10) Тим за професионални развој;

11) Тим за кризне догађаје

1) Надлежност и начин рада стручних органа, тимова и педагошког колегијума

Члан 59.

Стручни органи, Педагошки колегијум и тимови:

1. старају се о обезбеђивању и унапређивању квалитета образовно-васпитног рада Школе; 

2. прате остваривање школског програма;

3. старају се о остваривању циљева и стандарда образовних постигнућа, развоја компетенција; 

4. вреднују резултате рада наставника и стручних сарадника; 

5. прате и утврђују резултате рада ученика и одраслих; 

6. предузимају мере за јединствен и усклађен рад са ученицима и одраслима у процесу образовања и васпитања;

7. решавају друга стручна питања образовно-васпитног рада.

Члан 60.

Стручни органи, Педагошки колегијум и тимови раде на седницама.

Како би седница стручних органа, Педагошког колегијума и тимова могла да се одржи потребно је да буде присутна већина од укупног броја чланова.

Стручни органи, Педагошки колегијум и тимови доносе одлуке јавним гласањем, већином гласова присутних чланова, осим ако Законом и овим Статутом није другачије одређено. 
На питања рада и одлучивања стручних органа, која нису уређена посебним одредбама Статута, сходно се примењују одредбе Статута које уређују рад и одлучива​ње наставничког већа.

Члан 61.

У раду стручних органа имају право да учествују, без права одлучивања: 

1. приправник-стажиста; 

2. лице ангажовано на основу уговора о извођењу наставе или за полагање испита (осим у раду класног већа).

Седницама стручних органа могу да присуствују, без права одлучивања, представници Ученичког парла​мента и помоћни наставници, а педагошки и андрагошки асистенти у раду Наставничког већа и класног већа, без права одлучивања.

2) Наставничко веће

Члан 62.

Наставничко веће чине наставници и стручни сарадници.
                                               а) Надлежност Наставничког већа

Члан 63.

Наставничко веће, у оквиру и поред послова из опште надлежности стручних органа, обавља посебно следеће послове:

1. разматра предлог Школског програма (програм образовања и васпитања), Развојног плана, Годишњег плана рада школе, извештаја о њиховом остваривању, вредновању и самовредновању;
2. прати, анализира и стара се о остваривању циљева и задатака образовања и васпитања и програма образовања и васпитања;
3. разматра извештаје о успеху ученика на крају класификационих периода, полугодишта и школске године; 

4. разматра укупне резултате образовно-васпитне делатности и одлучује о мерама за унапређивање тог рада, а посебно успеха ученика;
5. планира и организује облике ваннаставних активности ученика;

6. похваљује и награђује ученике, бира ученика генерације;
7. разматра и процењује рад већа одсека, односно класа, класних старешина и стручних актива, као и наставника и стручних сарадника;
8. разматра питања од интереса за образовање ванредних ученика;
9. доноси одлуку о изрицању васпитно-дисциплинских мера из своје надлежности;
10. предлаже чланове Школског одбора из реда запослених и покреће иницијативу за разрешење члана Школског одбора именованог на његов предлог;

11. именује чланове Стручног актива за развој школског програма;

12. предлаже чланове Стручног актива за развојно планирање из редова наставника и  стручних сарадника;

13. даје мишљење Школском одбору за избор директора;

14. разматра извештај о стручном усавршавању наставника и стручних сарадника анализом резултата примене стечених знања и вештина; 

15. разматра и одлучује о предлогу плана и програма екскурзија, односно студијских путовања и разматра извештаје о њиховој реализацији;

16. даје мишљење у поступку стицања звања наставника и стручних сарадника;
17. анализира стање опремљености појединих наставних области опремом и наставним средствима и степен њихове употребе у процесу образовно-васпитног рада и на предлог стручних већа врши избор наставних облика  метода  рада и наставних средстава;

18. утврђује испуњеност услова за завршетак школовања у року краћем од прописаног, односно испуњеност услова  за брже напредовање ученика;

19. на предлог предметног наставника за матурски испит утврђује теме као и задатке за практичан рад и време за израду;

20. утврђује План и програм рада Наставничког већа за Годишњи план рада школе;

21. доноси одлуку о употреби уџбеника и друге уџбеничке литературе у Школи;

22. обавља и друге послове утврђене законом, овим Статутом и другим општим актима Школе.

Наставничко веће за свој рад одговора директору Школе.

б) Начин рада Наставничког већа
Члан 64.
Наставничко веће ради на седницама које сазива директор.

Седницама Наставничког већа председава и руководи директор односно помоћник директора, без права одлучивања.

Поред лица која имају право да присуствују седницама, седници Наставничког већа могу да присуствују и друга лица, по одобрењу директора. 
Седнице се одржавају у просторији Школе коју одреди директор.

У случају када због угрожености безбедности и здравља ученика и запослених није могуће седницу одржати у просторијама Школе седница се може одржати и путем телефона или других електронских средстава комуникације.
Члан 65.

У обављању послова руковођења седницама Наставничког већа директор: 

1. обавља  послове припремања седнице;

2. сазива седнице Наставничког већа;

3. утврђује испуњеност услова за одржавање седнице и отвара седницу Настав​ничког већа;

4. доноси одлуку о одлагању или прекиду седнице;

5. предлаже усвајање дневног реда;

6. предлаже доношење одлука, закључака, заузимање ставова, давање мишљења и слично;

7. утврђује да је одлука, закључак и сл. донета;

8. даје и одузима реч и стара се о несметаном одвијању тока седнице;

9. предузима мере у случају нарушавања реда на седници;

10. предузима мере за извршавање одлука Наставничког већа;

11. прати извршавање одлука Наставничког већа;

12. закључује седницу;

13. обавља и друге послове у вези са руковођењем седницом.
Члан 66.

Након отварања седнице констатује се да ли постоје услови за нормалан рад – кворум и усваја се дневни ред.

Седница Наставничког већа може да се одржи и одлуке могу пуноважно да се донесу ако је присутно више од половине од укупног броја чланова Наставничког већа.
Члан 67.

Седница Наставничког већа сазива се истицањем обавештења на огласној табли Школе, најмање 3 дана пре дана одржавања седнице.

Рок из става 1. овог члана не мора се поштовати ако за то постоје важни раз​лози, који треба да буду наведени у обавештењу о сазивању седнице.

Обавештење о сазивању седнице треба да садржи дан, час и место одржавања седнице, као и предлог дневног реда.

Седнице Наставничког већа сазивају се по потреби, а обавезно на крају троме​сечја, на крају првог и другог полугодишта, као и на почетку и пред крај школске године.

Директор је обавезан да закаже седницу на захтев најмање трећине чланова На​ставничког већа, као и на захтев Школског одбора.
Члан 68.

После отварања седнице, директор позива чланове Наставничког већа да пред​ло​же измене и/или допуне предлога дневног реда и о њиховим предлозима ће се посебно гласати.

После утврђивања коначног предлога дневног реда, доноси се одлука  о усвајању дневног реда.

Члан 69.

После усвајања дневног реда, директор отвара дискусију по свакој тачки днев​ног реда појединачно.

Члан 70.

Право да учествују у дискусији имају директор и сви чланови Наставничког већа, као и приправници-стажисти, лица ангажована на основу уговора о извођењу наставе или за полагање испита.

Право да учествују у дискусији, по одобрењу директора, имају и друга лица која су позвана на седницу.

Дискутанти су обавезни да приликом дискусија расправљају, по правилу, само о питањима која су од непосредног значаја  за доношење одлуке по тачки дневног реда о којој се расправља.

Поред питања у вези с тачкама дневног реда, дискутант може да говори и о по​вреди одредаба Статута које уређују начин рада и одлучивања Наставничког већа.
Члан 71.

Дискусије треба да буду што краће и јасније.

Дискутант има право да у дискусији изрази своје мишљење, став и/или уверење, али је обавезан да то учини на пристојан начин.

Члан 72.

Наставничко веће може одлучити да се ограничи број дискусија једног диску​танта по једној тачки дневног реда и/или да се ограничи трајање дискусија, као и реплика.

Члан 73.

Директор даје реч дискутантима, водећи рачуна о редоследу пријављивања, а после дискусија предлаже доношење одлуке по тој тачки.
Члан 74.
О одржавању реда на седници стара се директор.

Члан 75.

Због нарушавања реда на седницама, могу се изрећи следеће мере: 
1. опомена,

2. одузимање речи и

3. удаљавање са седнице.
Мере утврђене у претходном ставу, у тачки 1. и 2, изриче директор школе, а меру из тачке 3. истог става, изриче Наставничко веће, на предлог директора школе. 

Мера одузимања речи може се изрећи ако лице коме су претходно изречене две мере опомене и даље настави да нарушава ред на седници.

Мера удаљавања са седнице може се изрећи уколико лице не поштује меру одузимања речи или уколико и након изречене мере одузимања речи наставља да нарушава ред на седници.

Лице на које се одлука о удаљењу односи обавезно је да одмах по изрицању мере удаљавања са седнице напусти просторију у којој се седница одржава.

Мера удаљавања са седнице односи се само на седницу на којој је изречена.
Члан 76.

Ако се мерама из члана 75. овог Статута не може одржати  ред на седници, директор ће донети одлуку да се седница прекине и утврдиће време њеног наставка.

Исту одлуку директор ће донети и ако у току седнице престане да постоји неки други услов за њено одржавање.

Члан 77.

Ако на седницу Наставничког већа не дође довољан број наставника и стручних сарадника, директор ће донети одлуку о одлагању седнице и истовремено утврдити дан када ће се седница одржати, с истим или допуњеним дневним редом.

Исту одлуку директор ће донети и ако није испуњен неки други услов за одр​жавање седнице.
в) Одлучивање Наставничког већа

Члан 78.

Наставничко веће :

1. доноси одлуке по тачкама дневног реда;
2. доноси закључке;

3. даје предлоге;

4. прихвата информације, даје мишљења.

Члан 79.

Одлука по тачки дневног реда треба да садржи:
1. јасан и потпун одговор на питање које садржи тачка дневног реда по којој је донета;
2. начин извршења одлуке;

3. рок за извршење одлуке;

4. начин праћења извршења одлуке.
Члан 80.

Ако из било ког разлога нису испуњене све претпоставке за доношење одлуке по некој тачки дневног реда, директор ће предложити да се доношење одлуке по тој тачки дневног реда одложи за неку од следећих седница.
Члан 81.

Када одлучује о процедуралним питањима, а не доноси одлуку по тачки дневног реда, Наставничко веће доноси закључке.

Закључак има исте саставне делове као и одлука по тачки дневног реда.
Члан 82.

Наставничко веће доноси одлуке већином гласова присутних чланова.

Одлуке се доносе на предлог директора.

Члан 83.

Члан Наставничког већа се може изјаснити за или против доношења одлуке, а може остати и уздржан.

После изјашњавања, директор пребројавањем гласова утврђује да ли је одлука донета.
Члан 84.

Одлуке се, по правилу, доносе изјашњавањем о једном предлогу директора.

Ако се током дискусије по некој тачки дневног реда уобличи више предлога, директор ће све предлоге ставити на гласање, редом којим су изложени.

Члан 85.

Одлуке се, по правилу, доносе јавним изјашњавањем, подизањем руку на позив директора, осим кад је Законом и овим Статутом другачије одређено.

Члан 86.

Одлуке се доносе тајним изјашњавањем у следећим случајевима:

1. давање мишљења о учесницима конкурса за избор директора, на посебној седници којој присуствују сви запослени и који се изјашњавају о свим кандидатима – у овом случају кворум за одлучивање се утврђује у односу на укупан број запослених у Школи;

2. предлагање чланова Школског одбора из реда запослених.
Члан 87.

За тајно изјашњавање користе се гласачки листићи које потписује директор и који су оверени малим печатом Школе.
Члан 88.

Гласачки листић за давање мишљења о кандидату за директора има следећи текст:


Наставничко веће Основне музичке школе „Стеван Мокрањац“

Број: _________

Датум: ___________

Место: Зајечар

Гласачки листић за давање мишљења Наставничког већа 
о кандидатима за избор директора Основне музичке школе „Стеван Мокрањац“ Зајечар, по конкурсу 
расписаном у ___________________, од __________ 20__. године на посебној седници Наставничког већа 

Позитивно мишљење члан Наставничког већа даје за кандидата чији је редни број заокружен:

1._____________________________,

2._____________________________,

3._____________________________,

4._____________________________.

Треба заокружити само један редни број.

MП

Уколико се на посебној седници Наставничког већа, запослени изјашњавају само о једном кандидату, гласачки листић има следећи текст:

ОМШ „Стеван Мокрањац“ Зајечар

- посебна седница Наставничког већа којој присуствују сви запослени -

датум одржавања седнице: ___________ године

ГЛАСАЧКИ ЛИСТИЋ

за тајно изјашњавање 

у поступку избора за директора школе

За кандидата за директора школе _____________________ изјашњавам се:

ЗА




ПРОТИВ

НАПОМЕНА: Гласа се заокруживањем речи „ЗА“ или „ПРОТИВ“

МП

Члан 89.

         Кандидати се у гласачки листић уписују оним редоследом којим су дати у информацији Комисије.
Члан 90.

Гласање спроводи комисија која се састоји од председника и два члана (у да​љем тексту: Комисија за спровођење гласања).

Председника и чланове Комисије за спровођење гласања из свог састава име​​нује Наставничко веће на седници на којој се даје мишљење о кандидатима за ди​ректора.

Право да предложи члана Комисије за спровођење гласања има сваки члан Наставничког већа.

Директор, помоћник директора нити лице које је кандидат за избор директора не могу бити у саставу Комисије за спровођење гласања.

Комисија за спровођење гласања пре гласања пребројава гласачке листиће и дели их члановима Нас​тав​ничког већа.

Чланови Наставничког већа гласају иза паравана, заокруживањем хемијском оловком редни број испред имена и презимена кандидата за ког гласају и листиће убацују у гласачку ку​тију која се налази испред Комисије за спровођење гласања.

Позитивно мишљење се може дати само за једног кандидата.

Одмах после гласања, Комисија за спровођење гласања јавно пребројава гласове и објављује резултат гла​сања.

Члан 91.

Позитивно мишљење је дато за кандидата који је добио већину гласова од укупног броја чланова Наставничког већа.

Уколико два или више кандидата добију већину од укупног броја чланова На​с​тав​ничког већа, Школском одбору се доставља одлука о давању позитивног миш​љења за све те кандидате.

У случају да ниједан кандидат не добије већину гласова од укупног броја чла​нова Наставничког већа, позитивно мишљење се даје за кандидата који је добио нај​већи број гласова, али се у одлуци о давању мишљења Наставничког већа конста​тује да ниједан кандидат није добио потребну већину гласова. 

Уколико, у случају из става 3. овог члана, два или више кандидата имају јед​нак највећи број гласова, Школском одбору се доставља одлука о давању позитивног мишљења за све те кандидате. У одлуку се уноси констатација да ниједан кандидат није добио потребну већину гласова.
Члан 92.

Седници Наставничког већа на којој се предлажу чланови Школског одбора из реда запослених сви запослени имају право да присуствују и да учествују у њеном раду по тој тачки дневног реда.

Предлог чланова Школског одбора има право да поднесе сваки запослени, а о предлозима гласају само чланови Наставничког већа.
Члан 93.

Гласачки листић за утврђивање предлога чланова Школског одбора из реда запослених у Школи, потписује директор, оверава малим печатом Школе и има следећи текст:

„Наставничко веће Основне музичке школе „Стеван Мокрањац“

Број: _________

Датум: ___________

Место: Зајечар
Гласачки листић за утврђивање предлога чланова 
Школског одбора из реда запослених у Школи

За чланове Школског одбора члан Наставничког већа предлаже запослене чији је редни број заокружен:

            1. ___________________________,

2. ___________________________,

3. ____________________________,

4. _____________________________,

5. _____________________________,

6. _____________________________.

Треба заокружити само три редна броја.

М.П.

Члан 94.
Кандидати се у гласачки листић уписују оним редоследом којим су предла​гани на седници Наставничког већа.

Члан 95.

Тајно изјашњавање спроводи комисија која се састоји од председника и два члана.

На почетку седнице Наставничко веће именује председника и чланове комисије која ће спровести тајно изјашњавање.

Комисија пре тајног изјашњавања пребројава гласачке листиће и дели их члановима Наставничког већа.

Чланови се изјашњавају иза паравана, заокруживањем хемијском оловком редног броја испред имена и презимена запослених-кандидата за чланове Школског одбора и листиће убацују у гласачку кутију која се налази испред комисије.

Потребно је заокружити онолико редних бројева испред презимена и имена кандидата колико се представника предлаже.

Уколико се заокружи мање или више редних бројева или се не заокружи ниједан гласачки листић је навежећи.

Одмах после изјашњавања, комисија јавно пребројава гласове и објављује резултат тајног изјашњавања.

За члана Школског одбора предложени су кандидати који су добили највећи број гласова чланова Наставничког већа. 

У случају једнаког броја гласова који онемогућава утврђивање предлога, тајно изјашњавање  ће се поновљати све док на основу резултата тајног изјашњавања не буде било могуће утвр​дити предлог чланова Школског одбора.

О поступку изјашњавања комисија сачињава извештај о резултатима тајног изјашњавања који садржи податке о укупном броју чланова Наставничког већа, броју чланова који су присуствовали седници, броју чланова који су приступили гласању, броју оверених гласачких листића који су пре почетка тајног изјашњавања предати комисији, броју оверених гласачких листића који нису употребљени, броју неважећих гласачких листића и оних који нису враћени као и податке о броју гласова датих за сваког кандидата.

Члан 96.

Одлука Наставничког већа којом је утврђен предлог чланова Школског одбора из реда запослених у Школи без одлагања се доставља Скупштини јединице локалне самоуправе - града Зајечара, ради благовременог именовања Школског одбора, уз поштовање овог Статута у којем је наведено које лице не може да буде предложено, нити именовано за члана Школског одбора.
г) Записник

Члан 97.

О току седнице наставничког већа води се записник.

Записничара и заменика записничара одређује директор из реда чланова наставничког већа, за сваку школску годину.

Записник се води у електронском облику и одложен чува у регистратору.

За чување записника одговоран је записничар.

Записник потписују директор и записничар и оверава се печатом школе.

Члан 98.

Прва тачка дневног реда сваке седнице Наставничког већа је усвајање записника са претходне седнице.

Одлука којом се усваја записник са претходне седнице садржи и исправке и допуне које треба унети у тај записник.
Члан 99.

Записник садржи податке о:

1. дану, часу и месту одржавања седнице;

2. броју присутних чланова;

3. дневном реду;

4. одлагању или прекиду седнице;

5. дискутантима и дискусијама (у сажетом облику);

6. изјавама које су унете на инсистирање појединих дискутаната;

7. издвојеним мишљењима чланова Наставничког већа поводом одлука по поје​ди​ним тачкама дневног реда;

8. донетим актима;

9. мерама које су изречене у циљу одржавања реда на седници и о лицима којима су изречене;

10. другим значајним питањима у вези са седницом.

3) Класна већа

Члан 100.

Класно веће у Школи чине наставници који изводе наставу и класни старешина и када не изводи наставу.

Класна већа образују се ради организовања и праћења извођења образовно-васпитног рада и других питања од интереса за поједина класе/одсеке.

Седнице класног већа сазива и њима руководи класни старешина.
У случају спречености класног старешине, седницу сазива и њоме руководи директор или помоћник директора, без права одлучивања.
У случају када због угрожености безбедности и здравља ученика и запослених није могуће седницу одржати у просторијама Школе седница се може одржати и путем телефона или других електронских средстава комуникације.
а) Записник Класних већа 

Члан 101.
Класни старешина води кратак записник о раду већа у електронском дневнику, у рубрици администрација/записници са седница класних већа.
У записник треба унети: датум одржавања седнице класног већа, време почетка и завршетка седнице, укупан број чланова већа, број присутних и одсутних чланова, кратак садржај расправе по појединим питањима, донете одлуке и закључке, резултате гласања односно издвојена мишљења уколико то захтева неки од чланова класног већа.

б) Надлежност Класних већа

Члан 102.

Класна већа, у оквиру и поред послова из опште надлежности стручних органа, обављају посебно следеће послове:

1. утврђују план рада и подносе извештаје о његовом остваривању;

2. усклађуји рад свих наставника и сарадника који изводе наставу у класи/одсеку;
3. расправљају о настави, слободним активностима ученика и другим облицима образовно-васпитног рада, о учењу и раду ученика и предузимају мере за успешнију наставу и боље резултате ученика у учењу и владању;
4. даје предлог директору писмених провера постигнућа дужих од 15 минута;
5. предузимају мере за усклађивање рада ученика у процесу образовања и васпитања у класи/одсеку;
6. на предлог предметног наставника утврђују закључну оцену из предмета;
7. на предлог класног старешине утврђују закључну оцену из владања ученика;

8. предлажу ученике за ванредно напредовање;
9. остварују увид у резултате рада и владања ученика, анализирају резултате које постижу ученици на крају тромесечја, полугодишта и на крају године;

10. сарађују са родитељима на решавању образовно-васпитних задатака;
11. предлажу Наставничком већу програм излета ученика, такмичења и сл;
12. одређују ученике за допунску, додатну и припремну наставу; 
13. утрђује општи успех ученика;
14. предлажу ученике за доделу похвала и награда; 

15. на предлог предметног наставника бирају ученике који ће учествовати на такмичењима;

16. разматрају извештаје класних старешина о појачаном васпитном раду и предузетим мерама;

17. изричу васпитне мере ученицима у оквиру својих надлежности;

18. обављају и друге послове по налогу Наставничког већа и директора школе. 
За свој рад Класна већа одговарају Наставничком већу.

в) Класни старешина
Члан 103.
Свака класа, односно одсек у Школи има класног старешину.

Класног старешину пре почетка сваке школске године одређује директор.

Класни старешина има организационо-руководећу и педагошко-инструктивну улогу у раду са ученицима класе/одсека којима је класни старешина, у сарадњи са њиховим родитељима, односно другим законским заступницима и води прописану евиденцију и педагошку документацију.
Члан 104.
Класни старешина обавља следеће послове: 

1. обезбеђује непосредну сарадњу са наставницима и стручним сарадницима који остварују наставу у класи и усклађује њихов рад;
2. остварује стални увид у рад и владање ученика класе/одсека у Школи и ван ње;

3. разматра проблеме ученика код савлађивања наставних садржаја из појединих предмета и изналази могућности за побољшање успеха ученика;
4. остварује увид у социјалне и породичне прилике ученика и обезбеђује сталну сарадњу са родитељима;
5. сазива родитељске састанке и руководи њима; 

6. информише родитеље о захтевима које поставља школа пред ученика, о резултатима које ученици постижу у укупном образовно-васпитном раду;
7. прати остваривање плана и програма наставе и учења у класи и посебно прати оцењивање ученика;
8. прати похађање наставе од стране ученика и правда изостанке на основу лекарског уверења или другог релевантног документа о оправданости изостанка;

9. предлаже додељивање похвала и награда ученицима; 

10. води школску евиденцију;
11. попуњава и потписује ђачке књижице, дипломе и сведочанства;
12. председава и руководи радом класног већа, потписује његове одлуке и води записник;
13. предлаже класном већу оцене из владања;
14. упознаје ученике са задацима и садржајима наставе правилима образовно-васпитног рада, критеријумима оцењивања;

15. упознаје ученике са школским редом, радним обавезама и дисциплинским мерама за неизвршавање радних обавеза;
16. износи предлоге и приговоре ученика пред органе Школе;
17. стара се о остваривању ваннаставних активности;
18. обезбеђује услове за припрему ученика за такмичење;
19. учествује у припреми и извођењу екскурзија и стара се о безбедности и дисциплини ученика на екскурзијама;
20. обавештава родитеље о дисциплинским прекршајима и поступку који се води према ученику и доставља им одлуке о дисциплинским мерама које су ученику изречене;
21. доприноси стварању пријатне климе испуњене међусобним поштовањем унутар класа и Школе као целине;
22. координира активности стручног сарадника-педагога и стручног сарадника -психолога у Школи са ученицима и њиховим родитељима;

23. пружа подршку и обезбеђује помоћ наставника, психолога и педагога школе;

24. обавља саветодавни и појачан васпитни рад са ученицима појединачно, групно или са класом;

25. подстиче формирање хигијенских, културних и радних навика ученика;

26. реализује часове класног старешине;

27. сарађује са директором, помоћником директора и осталим запосленима у Школи, као и са субјектима ван Школе, ради обављања својих послова;

28. обавља и друге послове који су му Законом, подзаконским актима или одлуком директора школе стављени у надлежност.
4) Стручна већа одсека
Члан 105.
Стручно веће одсека чине наставници који изводе наставу из групе сродних предмета. 

Састав стручног већа одсека утврђује Наставничко веће, а његовим радом руководи председник стручног већа кога сваке школске године именује директор из реда чланова стручног већа.

Стручно веће одсека утврђује програм рада за сваку школску годину, на основу обавеза које проистичу из годишњег плана рада Школе, у остваривању плана и програма наставе и учења.
Члан 106.

У Школи постоје стручна већа одсека:
1. Стручно веће наставника клавира;

2. Стручно веће наставника хармонике;

3. Стручно веће наставника гудачких инструмената;

4. Стручно веће наставника дувачких инструмената;

5. Стручно веће наставника трзачких инструмената;

6. Стручно веће наставника соло певања;

7. Стручно веће наставника теоретских предмета.
Члан 107.

Стручно веће за области предмета, у оквиру и поред послова из опште над​лежности стручних органа, обавља посебно следеће послове: 

1. утврђује распоред остваривања тематских целина и наставних јединица и врши усаглашавање наставних садржаја предмета посебно између сродних предмета, између садржаја опште – образовних, стручних предмета и блок наставе,
2. распоређује ученике по класама, разредима и групама,

3. врши избор приручника и друге литературе и предлаже Наставничком већу да одобри њихову употребу и предлаже набавку наставних средстава,

4. утврђује облике, методе и средства коришћења адекватне школске опреме и наставних средстава,

5. утврђује садржину и начин спровођења допунске, додатне и припремне наставе,

6. усклађује индивидуалне планове рада наставника,

7. предлаже примену нових метода и начина интерпретације наставних садржаја,

8. прати остваривање програма и даје предлоге за њихово иновирање, измену или допуну,

9. пружа помоћ наставницима – приправницима,

10. утврђује тематске садржаје допунског додатног, индивидуалног рада и слободних активности и анализира резултате тог рада;

11. даје мишљење директору о одређивању ментора за наставнике-приправнике;
12. организује огледна предавања и међусобне посете наставника ради размене и преношења искуства у примени облик и метода рада употребе наставних средстава;
13. подноси извештај директору у вези свих питања из његове надлежности;

14. обавља и друге послове по налогу Наставничког већа и директора школе. 
Члан 108.

             Седнице стручног већа се одржавају сходно плану рада стручног већа и према потреби.

             Седнице стручног већа припрема, сазива и води председник стручног већа а у случају његове спречености заменик председника кога, између себе, јавним гласањем, већином гласова присутних чланова бирају чланови стручног већа. 

             О раду стручног већа води се записник.

             У записник треба унети: датум одржавања, време почетка и завршетка седнице, укупан број чланова већа, број присутних и одсутних чланова, дневни ред, кратак садржај расправе о појединим питањима, донете одлуке и закључке, резултате гласања и издвојена мишљења уколико то захтева неки од чланова стручног већа.

            Записник води и потписује председник стручног већа односно његов заменик.
            За свој рад стручно веће за области предмета одговара Наставничком већу.

5) Стручни активи
а) Стручни актив за развојно планирање

Члан 109.

Стручни актив за развојно планирање чине представници наставника и струч​них сарадника, града Зајечара и Савета родитеља.

Стручни актив за развојно планирање има седамчланова, од којих је пет из ре​до​ва наставника и стручних сарадника, и по један представник града Зајечара и Савета родитеља.
Представнике наставника и  стручних сарадника предлаже Наставничко веће.

Представника Савета родитеља предлаже се из његових редова.

Чланове стручног актива за развојно планирање именује Школски одбор.

Члан 110.

Стручни  актив за развојно планирање, у оквиру и поред послова из опште надлежности стручних органа, обавља посебно следеће послове: 

1. доноси план рада и  подноси извештаје о његовој реализацији;

2. израђује предлог развојног плана Школе за период од три до пет година и доставља га Школском одбору на усвајање, и прати његово остваривање;

3. израђује пројекте који су у вези са развојним планом Школе;

4. прати реализацију развојног плана Школе;

5. доприноси повезивању свих интересних група и стварању услова за њихово учешћу у развојном планирању;

6. доприноси успостављању партнерских односа између Школе и саветника за развој школе и са њим се договара о даљој сарадњи, што подразумева утврђивање конкретних обавеза и одговорности обе стране;

7. анализира потенцијале и слабости Школе, предлаже потребе и приоритете развоја Школе; 

8. припрема нацрт акционог плана за реализацију приоритета развојних циљева и задатака планираних за сваку годину на  почетку школске године;

9. прати реализацију развојног плана и подноси извештај Школском одбору једанпут годишње са предлогом мера;

10. сарађује на изради годишњег плана рада Школе ради усклађивања годишњег плана са развојним планом Школе;

11. доприноси одлучивању о циљевима и приоритетима развоја Школе;

12. предлаже нове, боље и реалније критеријуме за вредновање и остваривање  постављених циљева, доприноси одређивању носиоца планираних активности, критеријума успеха, начину и вредновању процеса и задатака;

13. учествује у самовредновању квалитета рада Школе;

14. обавља и друге послове по налогу директора, просветног саветника и Школског одбора.


Стручни актив за развојно планирање за свој рад одговара Школском одбору.
б) Стручни актив за развој школског програма

Члан 111.

Стручни актив за развој Школског програма чини  најмање пет представника настав​ни​ка и стручних сарадника, које именује Наставничко веће.

             Седнице стручног актива за развој Школског програма сазива и њима руково​ди председник, којег између себе, јавним гласањем, већином гласова од укупног броја чланова, бирају чланови тог органа.

На исти начин бира се и заменик председника, који сазива седнице и њима руководи у случају спречености председника.

За свој рад стручни актив за развој Школског програма одговара Наставнич​ком већу.

Члан 112.

Стручни  актив за развој школског програма, у оквиру и поред послова из опште надлежности стручних органа, обавља посебно следеће послове: 

1. доноси план рада и  подноси извештаје о његовој реализацији;

2. припрема нацрт Школског програма на основу наставног плана и програма;

3. израђује пројекте који су у вези са Школским програмом;

4. прати реализацију Школског програма;

5. процењује и вреднује постигнуте резултате у односу на дефинисане циљеве и задатке и опште и посебне стандарде знања;

6. учествује у унапређивању Школског програма руководећи се резултатима процеса евалуације и властите процене своје образовне праксе;

7. обезбеђује самосталност и флексибилност наставника у приступу наставном процесу и доношењу професионалних одлука;

8. утврђује посебне програме, садржаје и активности (пројекте школе) којима Школа пружа могућности да ученици додатно унапреде своја знања, задовоље интересе, интересовања и потребе;

9. прати потребе и могућности локалне заједнице као и конкретне услове рада Школе;

10. обавља и друге послове по налогу директора, Наставничког већа и Школског одбора.

За свој рад Стручни актив за развој школског програма одговара Наставничком већу.
6) Педагошки колегијум

Члан 113.
Педагошки колегијум чине председници стручних већа и стручних актива, координатори стручних тимова и стручни сарадници. 
Седнице Педагошког колегијума сазива и њима председава и руководи директор.
О раду на седницама Педагошког колегијума води се записник.

Записничара и заменика записничара одређује директор из реда чланова Педагошког колегијума.

Изводи из записника Педагошког колегијума објављују се на огласној табли Школе, само ако је реч о посебно значајним одлукама за рад Школе, у складу с одлуком тог органа. 

Члан 114.

Педагошки колегијум, у оквиру и поред послова из опште надлежности стручних органа:

1. доноси план рада и подноси извештаје о његовом остваривању;

2. стара се о осигурању и унапређивању квалитета образовно-васпитног рада Школе; 

3. прати остваривање програма образовања и васпитања;

4. стара се о остваривању циљева и стандарда постигнућа; 

5. вреднује резултате рада наставника и стручних сарадника; 

6. прати и утврђује резултате рада ученика; 

7. предузима мере за јединствен и усклађен рад са ученицима у процесу образо​вања и васпитања;

8. решава друга стручна питања образовно-васпитног рада;

9. разматра питања и даје мишљење у вези са пословима из надлежности дирек​тора који се односе на:

1) планирање и организовање остваривања програма образовања и васпитања и свих активности Школе,

2) обезбеђивање квалитета, самовредновање, стварање услова за спровођење спољашњег вредновања, остваривање стандарда образовних по​стигнућа и унапређивање квалитета образовно-васпитног рада,

3) остваривање развојног плана Школе,

4) сарадњу с органима јединице локалне самоуправе, организацијама и удружењима,

5) пружање подршке у стварању амбијента за остваривање предузетничког образовања и предузетничких активности ученика,

6) организовање и вршење инструктивно-педагошког увида и праћење квалитета образовно-васпитног рада и педагошке праксе и предузимање мера за унапређивање и усавршавање рада наставника и стручних сарадника;

10. утврђује распоред одсуствовања са рада наставника и стручних сарадника за време стручног усавршавања;

11. прати рад наставника и стручних сарадника који су на пробном раду и даје мишљење о њиховом раду;

12. дaje прeпoруку класном већу о распореду писмених провера;

13. утврђује план уписа ученика на предлог директора школе.

За свој рад Педагошки колегијум одговара Наставничком већу и директору.

7) Тимови

Члан 115.

У школи директор образује следеће тимове:

1. тим за инклузивно образовање;

2. тим за заштиту од дискриминације, насиља, злостављања и занемаривања;
3. тим за кризне догађаје;
4. тим за самовредновање;

5. тим за обезбеђивање квалитета и развој установе;

6. тим за развој међупредметних компетенција и предузетништва; 

7. тим за професионални развој;

8. тим за каријерно вођење и саветовање.

Директор школе може да образује и друге тимове за остваривање одређеног задатка, програма или пројекта чије надлежности се утвруђују одлуком о образовању тима.

Члан 116.

Тим чине најмање три члана од којих је један координатор тима.

Тим чине представници запослених, родитеља односно других законских заступника, представник ученика, јединице локалне самоуправе односно стручњака за поједина питања.

Члан обавезних тимова школе је и представник Савета родитеља.

Број чланова и састав тима одређује директор одлуком о образовању тима, у складу са законским и подзаконским прописима.

За свој рад, тим односно чланови тима одговарају директору школе.

Уколико члан тима не врши активности уредно или уколико директор школе није задовољан његовим радом, директор ће га сменити својом одлуком.

Седнице Тима сазива и њима руководи координатор тима којег одређује директор.

На исти начин бира се и заменик координатора, који сазива седнице и њима руководи у случају спречености координатора. 
а) Тим за инклузивно образовање

Члан 117.

Тим за инклузивно образовање, односно тим за пружање додатне по​дрш​ке ученику чине наставници, класне старешине, стручни сарадник, родитељ, односно други законски заступник а у складу са потребама ученика и пе​дагошки асистент, односно лични пратилац ученика, на предлог родитеља, односно другог законског заступника.

Тим за инклузивно образовање задужен је за реализацију активности у раду са ученицима којима је потребна додатна подршка,  за утврђивање права на индивидуални образовни план, његову примену и вредновање у складу са Законом о основама система образовања и васпитања и подзаконским актима којима се уређује остваривање индивидуалног образовног плана.

Индивидуални образовни планови свих ученика који се образују по индивидуалном образовном плану чине прилог школског програма. 

Тим  за инклузивно образовање у оквиру и поред послова из опште надлежности стручних органа:

1. прикупља и евидентира стање везано за ученике којима је потребна додатна подршка; 

2. у зависности од конкретног проблема идентификује потенцијалне помагаче ван установе; 

3. према указаној потреби покреће стручну сарадњу са интерресорном комисијом за тражење додатне непосредне и посредне образовне, здравствене и социјалне подршке ученицима;

4. прати развојне карактеристике ученика, израђује педагошки профил ученика и даје инструкције у вези израде индивидуалних образовних планова; 

5. предлаже стручне семинаре;

6. обавља и друге послове везане за остваривање индивидуалних образовних планова.

б) Тим за заштиту од дискриминације, насиља, злостављања и занемаривања
Члан 118.
            На основу Правилника о протоколу поступања у установи у одговору на насиље, злостављање и занемаривање и Правилника о поступању установе у случају сумње или утврђеног дискриминаторног понашања и вређања угледа, части или достојанства личности у Школи се одлуком директора формира Тим за заштиту од дискриминације, насиља, злостављања и занемаривања (у даљем тексту: Тим за заштиту).

            Школа је у обавези да у Годишњем плану рада дефинише Програм заштите ученика од дискриминације, насиља, злостављања и занемаривања.
            Чланове и руководиоце Тима за заштиту одређује директор из реда запослених.

            У Тим за заштиту из реда запослених директор именује пет чланова : стручног сарадника-психолога, стручног сарадника-педагога, секретара и два наставника. 
Директор одређује, психолога, педагога или, изузетно, другог запосленог – члана тима за заштиту, као одговорног за вођење и чување документације о свим ситуацијама насиља, злостављања и занемаривања у којима тим за заштиту учествује.
Школа може да укључи у тим за заштиту представнике родитеља и локалне заједнице, ученика и по потреби одговарајуће представнике спољашње мреже заштите (представнике из социјалног и здравственог система, представника полиције и др.). Када тим разматра конкретне ситуације насиља у обавези је да поступа у складу са законом којим се уређује заштита података о личности.

            Задаци Тима за заштиту су да: 

1) припрема програм и план заштите од насиља у складу са специфичностима установе и утврђеним мерама за унапређивање на основу анализе стања;

2) процењује други и трећи ниво вршњачког насиља, учествује у изради плана заштите за ученике/ плана појачаног васпитног рада за ученике;

3) информише децу и ученике, запослене и родитеље о планираним активностима и могућности тражења подршке и помоћи од тима за заштиту;

4) учествује у обукама и пројектима за развијање компетенција запослених потребних за превенцију и интервенцију у ситуацијама насиља, злостављања и занемаривања;

5) предлаже мере за превенцију и заштиту, организује консултације и учествује у процени ризика и доношењу одлука о поступцима у случајевима сумње или дешавања насиља, злостављања и занемаривања;

6) укључује родитеље у превентивне и интервентне мере и активности;

7) прати и процењује ефекте предузетих мера за заштиту деце и ученика и даје одговарајуће предлоге директору;

8) сарађује са стручњацима из других надлежних органа, организација, служби и медија ради свеобухватне заштите деце и ученика од насиља, злостављања и занемаривања;

9) води и чува документацију;

10) извештава стручна тела и орган управљања.

Процењивање нивоа насиља, злостављања и занемаривања по нивоима односи се само на вршњачко насиље.

Процењивање нивоа насиља, злостављања и занемаривања на нивое има за циљ обезбеђивање уједначеног поступања (интервенисања) Школа у ситуацијама насиља и злостављања искључиво када су актери деца, односно ученици (ученик–ученик, ученик–дете). Исти облици насиља, злостављања и занемаривања могу да се појаве на више нивоа, али се разликују у интензитету, степену ризика, учесталости, последицама и учесницима, односно критеријумима за процену нивоа.

Критеријуми за процену нивоа насиља су интензитет, степен ризика, трајање и учесталост насилног понашања, последице, број учесника, узраст и карактеристика развојног периода детета, односно ученика.

Процену нивоа насиља врши тим за заштиту, а на основу прикупљених информација и чињеница. Тим за заштиту може да редефинише процењени ниво уколико дође до нових сазнања и информација. Процену другог и трећег нивоа вршњачког насиља врши тим за заштиту, а првог нивоа класни старешина.

Тим за заштиту процењује да ли је неопходно да се током трајања васпитно-дисциплинског поступка ученик удаљује из процеса непосредног образовно-васпитног рада и осталих облика образовно-васпитног рада најкраће пет радних дана, а најдуже до окончања васпитно-дисциплинског поступка, уважавајући ризике, досадашње понашање ученика и изречене мере, последице и околности ситуације, безбедност, узраст и развојне карактеристике детета и сл. 

Осим наведеног, тим за заштиту процењује да ли је неопходно да ученик буде удаљен из процеса непосредног и осталих облика образовно васпитног рада и приликом покретања васпитно-дисциплинског поступка за учињене теже повреде обавезе ученика које се односе на поседовање, подстрекавање, помагање, давање другом ученику и употребу психоактивних супстанци, односно алкохола, дрога и никотинских производа, као и уношење у школу оружја, пиротехничког средства или другог предмета којим може да угрози или повреди друго лице.

Улога тима за заштиту је да прикупи чињенице од значаја за поступање и квалификовање теже повреде обавеза ученика.

                                                              в) Тим за кризне догађаје
Члан 119.
Школа формира тим за кризне догађаје у оквиру тима за заштиту од дискриминације, насиља, злостављања и занемаривања, као његов обавезни део.

Тим за кризне догађаје формира се у циљу ефикасног поступања Школе у кризним догађајима. Програм поступања установе у кризним догађајима израђује се као обавезни и саставни део програма заштите од дискриминације, насиља, злостављања и занемаривања, а који је саставни део школског програма. На основу програма израђује се план рада тима за заштиту од дискриминације, насиља, злостављања и занемаривања, који је саставни део годишњег плана рада Школе.
          Програм рада садржи:

– процену снага, капацитета и специфичности Школе да се суочи са различитим потенцијалним кризним догађајима;
– на основу процењених снага, капацитета и специфичности Школе, део програма се односи на план поступања у ситуацијама кризе, који подразумева предвиђена безбедна места унутар и изван Школе у зависности од кризног догађаја, дефинисан начин алармирања, односно оглашавања и информисања у зависности од врсте кризног догађаја (нпр. претња оружаним нападом, терористичким напад, дојава о експлозивној направи, талачка криза, пожар и сл.), у складу са евакуационим планом установе. Део плана поступања у ситуацијама кризе, неопходно је да садржи и план распореда просторија, као и начина означавања свих просторија у Школи (ходника, учионица, кабинета и других просторија, са унутрашње и спољашње стране); 

– део који се односи на стручно усавршавање запослених ради јачања компетенција за пружање психосоцијалне подршке, за реализацију плана евакуације и друге обуке које могу допринети ефикасном реаговању у Школе у различитим кризним ситуацијама;

– део који се односи на унапређивање безбедносне културе деце, односно ученика и запослених;

– начин реаговања – кораке у поступању Школе када се догоди кризни догађај;

– начине укључивања и сарадње са породицом ради заједничког деловања на јачању отпорности Школе;

– начине праћења, евалуацију и извештавања о реализацији програма.

            Директор Школе руководи тимом за кризне догађаје у складу годишњим планом рада.

Чланови тима за кризне догађаје могу бити чланови тима за заштиту, као и други одговарајући запослени, представници родитеља и представници спољашње мреже заштите. 

Обавезни чланови тима за кризне догађаје су: кординатор тима за заштиту, представник родитеља, стручни сарадник и одговорајући наставници.
Директор доноси решење којим се дефинише улога чланова тима за кризне догађаје, односно одређује чланове тима који ће обављати послове и активности које се односе на координацију, пружање психосоцијалне подршке и информисање.

Када установа има сазнање да се догодио кризни догађај одмах, а најкасније у року од 24 сата, активира се тим за кризне догађаје, који има следеће задатке:

– прикупљање података, процена потреба и обавештавање надлежних органа;

– успостављање сарадње са спољашњом мрежом заштите;

– сарадња и заједничко деловање са мобилним тимом за кризне интервенције;

– благовремено информисање деце/ученика, родитеља, запослених и медија о догађају;

– психосоцијална подршка деци, ученицима и запосленима;

– израда и реализација плана рада установе у измењеним условима и стабилизација рада у установи;

– организација евентуалних комеморативних активности;

– праћење реализације планова и евалуација;

– вођење документације и извештавање и

– други послови који могу бити од значаја у ситуацијама када се деси кризни догађај.
г) Тим за самовредновање

Члан 120.

Тим за самовредновање има задатак обезбеђивања услова за спровођење самовредновања у складу са законом и подзаконским актима који регулишу ову област. 

Тим за самовредновање има најмање пет чланова, и то: представника стручних органа, савета родитеља, ученика и школског одбора а у његовом раду учествује и директор школе.

Тим за самовредновање у оквиру и поред послова из опште надлежности стручних органа:

1. развија систем самовредновања школе; 

2. утврђује смернице за самовредновање школе који се односе на: показатеље квалитета, процедуре, инструменте;

3. припрема докумената и процедуре за самовредновање; 

4. развија културу самовредновања школе; 

5. организује обуке свих актера у васпитно-образовном процесу за праћење и вредновање рада и живота школе у целини, врши припрему за спољашње вредновање; 

6. обрађује и анализира резултате спољашњег вредновања;

7. врши избор области или подручја која ће се самовредновати на основу: процене и иницијативе саме школе-директора, наставничког или стручног већа, Школског одбора, родитеља, ученика и др, спољашње процене и подстицаја (резултата спољашњег вредновања, резултата националних тестирања...);

8. периодично спроводи вредновање за стицање прегледа тренутног стања у свим кључним областима живота и рада школе, што пружа непосредну повратну информацију о посебно јаким странама, као и о областима које треба унапредити;

9. обавља и друге послове везане за самовредовање школе.
д) Tим за обезбеђивање квалитета и развој установе

Члан 121.

Тим за обезбеђивање квалитета и развој Школе, у оквиру и поред послова из опште надлежности стручних органа, обавља посебно следеће послове: 

1. развој методологије самовредновања у односу на стандарде квалитета рада установе;

2. користи аналитичко-истаживачке податке за даљи развој установе;

3. даје стручна мишљења у поступцима за стицање звања наставика и стручног сарадника;

4. прати рзвој компетенција наставника и стручних сарадника у односу на захтеве квалитетног васпитно-образовног рада, резултате самовредновања и спољашњег вредновања;

5. прати напредовање ученика у односу на очекиване резултате;

6. обавља и друге послове из области обезбеђивања квалитета и развоја установе.

ђ) Тим за професионални развој

Члан 122.

Тим за професионални развој, у оквиру и поред послова из опште надлежности стручних органа:
1. је задужен за реализацију активности дефинисаних Правилником о сталном стручном усавршавању и и напредовању звања наставника, васпитача и стручних сарадника;

2. прати нова достигнућа у струци коришћењем стручне литературе; 

3. бави се увођењем савремених облика и метода образовно-васпитног рада, узроцима изостајања ученика са наставе; 

4. прати планирање и реализацију огледних/угледних часова, посета часовима теоријске и практичне наставе; 

5. пружа помоћ наставницима –приправницима при увођењу у посао наставника; 

6. прати планирање и организацију активности стручног усавршавања у установи, у сарадњи са другим тимовима и стручним већима планира и организује семинаре; 

7. води електронску евиденцију стручног усавршавања запослених; 

8. прати законску регулативу; 

9. вреднује активности стручног усавршавања у установи;

10. обавља и друге послове везане за професионални развој запослених у школи.

е) Тим за развој међупредметних компетенција и предузетништва

Члан 123.

Тим за развој међупредметних компетенција и предузетништва, у оквиру и поред послова из опште надлежности стручних органа, обавља посебно следеће послове: 

1. учествује у изради аката који се односе на развој међупредметних ком​петенција и предузетништва;

2. израђује пројекте који су у вези са међупредметним компетенцијама и пре​ду​зетништвом;

3. прати примену одредаба прописа, Статута и других општих аката Школе чија је примена важ​на за развој међупредметних компетенција и предузетништва;

4. учествује у обезбеђивању услова за развој међупредметних компетенција и предузетништва;

5. сарађује с органима Школе и другим субјектима у Школи и ван Школе на испуњавању задатака из своје надлежности;

6. друге послове везане за развој међупредметних компетенција и предузетништва.

ж) Тим за каријерно вођење и саветовање

Члан 124.

Тим за каријерно вођење и саветовање чине  струч​ни са​рад​ни​ци и  наставници Школе.

Тим за каријерно вођење и саветовање именује директор.

Члан 125.
Тим за каријерно вођење и саветовање, у оквиру и поред послова из оп​ште надлежности стручних органа, обавља посебно следеће послове: 

1. доноси програм рада и  подноси извештаје о његовој реализацији;

2. у сарадњи са наставницима прати индивидуалне склоности ученика;

3. израђује пројекте који су у вези са каријерним вођењем;

4. саветује ученике у материји каријерног вођења;

5. сарађује са органима Школе и надлежним установама које се баве каријер​ним вођењем и саветовањем.
Члан 126.

Директор школе може својом одлуком да образује и друге тимове за остваривање одређеног задатка, програма или пројекта.

Надлежност ових тимова директор одређује одлуком о образовању тима.

VI ЗАБРАНЕ

1. Забрана дискриминације
Члан 127.
У школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Школа је дужна да предузме све мере прописане Законом о основама система образовања и васпитања када се посумња или утврди дискриминаторно понашање у школи.

2. Забрана насиља, злостављања и занемаривања
Члан 128.
У школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, детета, ученика, одраслог, родитеља односно другог законског заступника или трећег лица у школи.

Повреде забране, из става 1. овог члана, које запослени учини према другом запосленом у школи, уређују се законом.

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

Занемаривање и немарно поступање представља пропуштање школе или запосленог да обезбеди услове за правилан развој детета, ученика и одраслог.

Под физичким насиљем, у смислу става 1. овог члана, сматра се: физичко кажњавање детета, ученика или одраслог од стране запосленог, родитеља односно другог законског заступника или трећег лица у школи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику или одраслом, као и ученика и одраслог према другом ученику, одраслом или запосленом.

Под психичким насиљем, у смислу става 1. овог члана, сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем, у смислу става 1. овог члана, сматра се искључивање детета, ученика и одраслог из групе вршњака и различитих облика активности установе.

Под сексуалним насиљем и злостављањем, у смислу става 1. овог члана, сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Под дигиталним насиљем и злостављањем, у смислу става 1. овог члана, сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб-сајта (web site), четовањем, укључивањем у форуме, социјалне мреже и другим облицима дигиталне комуникације.

Школа је дужна да надлежном органу пријави сваки облик насиља, злостављања и занемаривања у школи почињен од стране родитеља, односно другог законског заступника или трећег лица у школи. 

Министарство надлежно за послове просвете врши пријем пријава у вези са насиљем, злостављањем и занемаривањем ученика путем софтверског решења – Националне платформе за превенцију насиља које укључује децу-Чувам те.
 Потокол поступања у установи у одговору на насиље, злостављање и занемаривање, садржај и начин спровођења превентивних и интервентних активности, услове и начине за процену ризика, начине заштите од насиља, злостављања и занемаривања, као и могућност коришћења софтверског решења-Националне платформе за превенцију насиља које укључује децу-Чувам те, прописује министар надлежан за послове просвете.
3. Забрана понашања које вређа углед, част или достојанство
Члан 129.
Забрањено је свако понашање запосленог према детету, ученику и одраслом; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом, којим се вређа углед, част или достојанство.

Директор школе дужан је да у року од три дана од дана сазнања за повреду забране из става 1. овог члана предузме одговарајуће активности и мере у оквиру надлежности школе.

Ближе услове о начинима препознавања понашања којима се вређа углед, част или достојанство у школи, заједнички прописују министар надлежан за послове просвете и министар надлежан за људска и мањинска права.

Поступање школе када се посумња или утврди вређање угледа, части или достојанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту, прописује министар надлежан за послове просвете.

4. Забрана страначког организовања и деловања
Члан 130.
У школи је забрањено страначко организовање и деловање и коришћење простора школе у те сврхе.

VII ОБРАЗОВНО-ВАСПИТНИ РАД

1. Остваривање образовно-васпитног рада

Члан 131.

Наставу и друге облике образовно-васпитног рада у школи остварује наставник.

Стручне послове у школи обавља стручни сарадник: психолог, педагог и нототекар.

Педагошки асистент пружа помоћ и додатну подршку групи ученика у установи, у складу са њиховим потребама и помоћ запосленима у циљу унапређивања њиховог рада.

Педагошки асистент у свом раду остварује сарадњу са родитељима, односно другим законским заступницима, органима јединице локалне самоуправе, надлежним установама, организацијама и удружењима. 

Изузетно, образовно-васпитном раду може да присуствује и лични пратилац ученика, ради пружања помоћи ученику са сметњама у развоју и инвалидитетом, у складу са законом.

Члан 132.

Образовно-васпитни рад остварује се у току школске године, која почиње 1. септембра, извођењем химне Републике Србије а завршава се 31. августа наредне године.

Образовно-васпитни рад организује се у два полугодишта.

Настава у Школи се изводи у две смене, по утврђеном распореду часова.
Распоред часова индивидуалне наставе утврђује директор школе на предлог наставника који изводи индивидуалну наставу.
Распоред часова наставе која се остварује у групи и у класи израђује наставник односно стручни сарадник којег директор школе за то одреди.
Време почетка наставе, време почетка и завршетка часова, трајање одмора и друго утврђује се Годишњим планом рада школе. 
Ученици имају школски распуст. 

Време, трајање и организација образовно-васпитног рада и школског распуста утврђује се школским календаром.

Школски календар може да се мења:

1. у изузетним случајевима по одлуци министра надлежног за послове образовања;

2. на захтев школе уз сагласност министра надлежног за послове образовања;

3. на захтев јединице локалне самоуправе уз сагласност министра надлежног за послове образовања.

2. Облици образовно-васпитног рада
Члан 133.

Образовно-васпитни рад обухвата наставне и ваннаставне активности школе којима се остварује школски програм и постижу прописани циљеви, исходи, стандарди постигнућа и компетенције, у складу са Законом.
1) Обавезни облици образовно-вапитног рада
Члан 128.

Обавезни облици образовно-васпитног рада су: редовна настава, допунска настава, додатна настава, припремна настава, смотре, интерне и јавне часове, културну и јавну делатност и друге ваннаставне активности и друштвено-корисни рад ако се у току школске године укаже потреба за њим.
Редовна настава се остварује као индивидуална, у групи, у класи и у одсеку.
Настава у основној школи изводи се индивидуално – за главни предмет (инструмент) и групно – за солфеђо, теорију музике, хор, оркестар и камерни састав.
Настава је организована као индивидуална, групна и разредна, а изводи се: 

− индивидуално (за инструмент и соло певање) на свим одсецима где је главни предмет, с тим да на једном од три часа недељно, сем за клавир, хармонику и гитару, учествује поред наставника главног предмета и корепетитор, 

− у групама од по 2 ученика (корепетиција за клавиристе) читање са листа и свирање хорских партитура, 

− у групама од по 3 ученика – камерна музика, 

− у групама од по 8 ученика – солфеђо, хармонија, музички облици, теорија музике, 

− у групама до 60 ученика – хор и оркестар.

Индивидуална настава: главни предмет-инструмент, соло певање и клавир као упоредни на одсеку за соло певање. 

Групна настава: Настава солфеђа и теорије музике, хора, оркестра и камерне музике. 

Групе солфеђа и теорије музике имају од 7 до 12 ученика у групи, хора до 50 ученика у групи, оркестра до 30 ученика у групи и камерна музика 3 ученика у групи.
Допунска настава у основној школи се организује за ученике којима је потребна помоћ у савладавању програма и учењу, школа организује допунску наставу.

Допунска настава у школи остварује се са ученицима који имају тешкоће у савладавању програма из појединих предмета или са ученицима који желе да унапреде постигнућа у одређеној наставној области.

 За ученике са посебним способностима, склоностима и интересовањима за поједине предмете, школа организује додатну наставу.
Припремна настава у школи се организује за ученика који је упућен на разредни или поправни испит, пре почетка испитног рока у трајању од најмање пет радних дана са по два часа дневно за сваки предмет.
За ученика школе који је упућен на полагање поправног испита, припремна настава се организује у обиму од најмање 10% од укупног годишњег броја часова из предмета на који је упућен на поправни испит.

Школа је дужна да организује припрему свих ученика за полагање матурских испита, завршних испита, опште и уметничке матуре у обиму од најмање 5%  укупног годишњег броја часова из предмета из којих се полаже матурски испит, општа и уметничка матура.
2) Смотре, преслушавања, интерни и јавни часови и други облици образовно- васпитног рада
Члан 134.

Смотре, преслушавања, интерни и јавни часови као и други облици образовно-васпитног рада у школи се организују у складу са планом и програмом наставе и учења и Годишњим планом рада школе.
Интерни и јавни час као облик образовно – васпитног рада је комплементаран део уз редовну наставу и планира се у оквиру Годишњег плана рада Школе. Сваки ученик школе има обавезу да најмање два пута, у току школске године, наступи на интерном или јавном часу.

Смотре и преслушавања као облик образовно – васпитног рада организују се ради перманентног увида у степен савладаности програмских задатака и ради лакшег праћења напредовања ученика. Број смотри из појединих наставних предмета као и време њиховог одржавања, утврђује се Годишњим планом образовно – васпитног рада. Преслушавање се организује по потреби, ради увида у напредовање ученика који се припремају за јавне наступе и такмичења, концерте, гостовања, као и ради утврђивања који ће ученици предствљати школу.

3) Ваннаставне активности школе

Члан 135.
Ваннаставне активности школа организује полазећи од интересовања и способности ученика и циљева музичког образовања и васпитања, а обухвата рад наставника и ученика кроз :

 ( организовање интерних такмичења, учешћа на градском, републичком и међународном такмичењу, 

( организовање концерата појединачног, камерног и групног музицирања, у школи и у другим салама, 

( организовање разних посета, екскурзија и студијских путовања. Ученици се у договори са наставницима опредељују за облик ваннаставног рада, према својим сколоностима, а у складу са потребама школе. Носиоци слободних активности су ученици којима наставници помажу стручним радом и саветима. Сви облици слободних активности се планирају Годишњим планом рада Школе.

4) Културне активности школе

Члан 136.
Културне активности школе остварују се на основу програма културних активности.
Културне активности обухватају: прославу дана школе, почетка и краја школске године и завршетка основношколског образовања и васпитања, прославе школских и државних празника, приредбе, представе, изложбе, концерте, такмичења, посете установама културе, заједничке активности школе и јединице локалне самоуправе и друге активности које доприносе проширењу утицаја школе на васпитање ученика и културном развоју окружења школе.

Прославе школских и државних празника, почетка и краја школске године и завршетка основношколског образовања и васпитања за ученике организују се у школи или у договору са јединицом локалне самоуправе у установама из области културе и спорта.
6) Вођење летописа и представљање рада школе
Члан 137.

Школа води летопис за сваку школску годину. 

Летопис садржи податке о активностима школе и реализацији образовно-васпитног рада, као и друге податке од значаја за представљање школе. 

Школа летопис објављује на својој интернет страни до 1. октобра за претходну школску годину.

Школа је дужна да има своју интернет страну.
VIII УЧЕНИЦИ

1.Упис ученика у основну музичку школу
Члан 138.
· основну музичку школу може да се упише дете и ученик основне школе који положи пријемни испит за утврђивање музичке способности, у складу са планом и програмом наставе и учења основног музичког образовања и васпитања.
Ученик који није завршио први циклус основне музичке школе може да се упише у други циклус

након положеног испита за проверу знања.

            Ученик основне музичке школе може да настави стицање музичког образовања и васпитања по јединственом школском програму за таленте, ако се утврди да има изузетне, односно посебне музичке способности.

           Упис ученика у основну музичку школу врши се у складу са планом уписа.
           План уписа ученика у основну музичку школу школа доноси најкасније један дан пре дана одређеног за полагање пријемног испита.

            План уписа садржи број ученика који се у школу могу уписати ради стицања основног музичког образовања похађањем наставе, по инструментима.

            План уписа може садржити и број ученика који се у школу уписују ради стицања основног музичког образовања полагањем испита.

            Кандидати који положе пријемни испит али не остваре довољан број бодова да би се у складу са планом уписа уписали у школу ради стицања основног музичког образовања похађањем наставе, у школу се могу уписати ради стицања основног музичког образовања полагањем испита.
           Организација и начин спровођења пријемног испита као и друга питања која се односе на упис у основну музичку школу школа уређује се посебним правилником.
2. Условни упис
Члан 139.
Ученик који је поднео захтев за признавање стране школске исправе може да буде условно уписан у наредни разред основне музичке школе, уколико поступак није окончан до почетка школске године.

У случају из става 1. овог члана школа је дужна да ученика одмах укључи у одговарајући разред. 

            Лице о чијем се праву на признање стране школске исправе одлучује према одредбама закона којим се уређује национални оквир квалификација Републике Србије, може бити условно уписано у наредни разред основне музичке школе уколико поступак признавања није окончан до истека рока за упис ученика у школу.

3. Стицање својства ученика
Члан 140.

  Својство ученика основне музичке школе стиче се уписом у школу.

Основно музичко образовање стиче се похађањем наставе и полагањем испита.
            Ученик који постиже изузетне резултате у учењу има право да заврши школовање у року краћем од предвиђеног.

            Ученик из става 3. овог члана има право да полагањем испита заврши започети и наредни разред.             

            Наставничко веће утврђује испуњеност услова за остваривање тог права.

5.  Права ученика

Члан 141.

Права ученика остварују се у складу са Уставом Републике Србије, потвр​ђе​ним међународним уговорима и законом, а Школа, односно сви органи Школе и сви запослени у Школи дуж​ни су да обезбеде њихово остваривање, а нарочито право на:

1) квалитетан образовно-васпитни рад који обезбеђује остваривање принципа и циљева образовања и васпитања; 

2) уважавање личности; 

3) подршку за свестрани развој личности, подршку за посебно исказане та​лен​те и њихову афирмацију; 

4) заштиту од дискриминације, насиља, злостављања и занемаривања; 

5) благовремену и потпуну информацију о питањима од значаја за образовање и васпитање; 

6) информације о правима и обавезама; 

7) учествовање у раду органа Школе, у складу са Законом о основама система образовања и васпитања и Законом о основном образовању и васпитању; 

8) слободу удруживања у различите групе, клубове и организовање Ученичког парламента; 

9) јавност и образложење оцене и подношење приговора на оцену и испит; 

10) покретање иницијативе за преиспитивање одговорности учесника у обра​зов​но-васпитном процесу уколико права наведена под тач. 1)–9) овог члана нису ос​тва​рена; 

11) заштиту и правично поступање Школе према ученику; 

12) стипендију, кредит, смештај и исхрану у дому ученика, у складу са посеб​ним законом; 

13) друга права у области образовања и васпитања, у складу са законом.
Члан 142.
Ученик или родитељ може да поднесе писану пријаву директору у случају повреде права из члана 137. Статута или непримереног понашања запослених према ученику, у складу са општим актом Школе, у року од осам дана од дана сазнања о повреди права. 

Запослени у Школи дужан је да одмах по сазнању, а најкасније наредног радног дана, поднесе писану пријаву директору да је учињена повреда права ученика. 

Директор је дужан да пријаву из ст. 1. и 2. овог члана размотри и да, уз кон​сул​тацију са учеником, родитељем ученика и запосленим, одлучи и предузме одго​варајуће мере у року од осам дана од дана пријема пријаве. 
Члан 143.
               О захтеву ученика да изостане са наставе 4 до 5 наставних дана одлучује класни старешина одмах по постављењу тог захтева.

               Ако је пре доношења одлуке потребно да се провере неке чињенице, одлука ће се донети што је могуће пре, али тек након провере.

               Ако ученик није задовољан одлуком класног старешине, с истим захтевом може се обратити директору, који о њему решава у истом року као и класних старешина и та одлука је коначна.

               О захтеву ученика да изостане са наставе до 10 наставних дана одлучује директор, а за више од 10 наставних дана одлуку доноси Наставничко веће и те одлуке су коначне.  

ТРАЈАЊЕ ОСНОВНОГ МУЗИЧКОГ ОБРАЗОВАЊА И ВАСПИТАЊА

Члан 144.
Основно музичко образовање траје од четири до шест година у и остварује се у два образовна циклуса, у складу са наставним планом и програмом и Школским програмом. 

Изузетно, основна музичка школа може да остварује и програм средњег музичког образовања и васпитања. Дужина трајања школовања у школи зависи од главног предмета који који ученик изучава и за који стиче основно музичко образовање, а може бити од четири до шест година.

          Шестогодишње образовање садржи програм образовања за ученике инструменталних класа:
 ( Клавир, гитара, виолина, виола, хармоника, кларинет, труба. 
          Четворогодишње образовање за ученике инструменталних класа:
 ( Соло певање.
7. Оцењивање и напредовање ученика

Члан 145.

Оцењивањем у школи процењује се оствареност прописаних исхода и стандарда образовних постигнућа, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана.
Члан 146.
Ученик се оцењује из обавезног предмета, изборног предмета и активности и из владања, у складу са Законом, посебним законом и овим Статутом.

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

Оцењивање је јавно и оцена мора одмах да буде образложена ученику. 
        Успех редовног ученика прати се и оцењује током наставе. 

        Ученик се оцењује из сваког обавезног предмета, изборног предмета и активности и из владања.              Ученик се оцењује најмање четири пута у полугодишту у основном музичком образовању и васпитању, а ако је недељни фонд часова обавезног предмета, изборног предмета и активности један час – најмање два пута у полугодишту.

На основу праћења и вредновања током наставне године закључну оцену из  обавезног предмета, изборног предмета и активности утврђује класно веће које чине наставници који предају ученику на предлог предметног наставника, а оцену из владања на предлог класног старешине. 
У поступку предлагања закључне оцене наставник узима у обзир целокупно залагање и постигнућа ученика у току образовно-васпитног рада и то: успех ученика постигнут на такмичењима, награде, похвале и дипломе, наступе на културним и спортским манифестацијама у школи и ван школе и сл.

Ученику који није оцењен најмање четири пута из обавезног предмета и изборног предмета у току полугодишта, односно најмање два пута у току полугодишта уколико је недељни фонд обавезног предмета, изборног предмета и активности један час, не може да се утврди закључна оцена изузев у случају када због угрожености безбедности и здравља ученика и запослених није могуће оценити ученика потребан број пута.

Ученика који редовно похађа наставу и извршава школске обавезе, а нема прописани број оцена у полугодишту, наставник је дужан да оцени на посебно организованом часу у току трајања полугодишта уз присуство класног старешине, педагога или психолога.

Класни старешина је у обавези да редовно прати оцењивање ученика и указује наставницима на број прописаних оцена које ученик треба да има у полугодишту ради утврђивања закључне оцене.

У току школске године оцењивање је описно и бројчано. 

Закључна оцена из предмета јесте бројчана и изводи се на крају првог и другог полугодишта, према утврђеним стандардима образовних постигнућа и прописаним критеријумима за оцењивање.                     Ученик са сметњама у развоју и инвалидитетом оцењује се у складу са прилагођеним циљевима и исходима. 

Бројчане оцене ученика у појединим наставним предметима су: одличан (5), врло добар (4), добар (3), довољан (2) и недовољан (1). Оцена недовољан (1) није прелазна оцена.
Успех ученика из изборних предмета и активности оцењује се описно и то: истиче се, добар и задовољава, и не утиче на општи успех ученика.
Ученик који је на крају школске године оцењен и има прелазне оцене из свих обавезних предмета који је оцењен из свих осталих изборних предмета и активности прелази у наредни разред.
Члан 147.
У првом разреду основног музичког образовања и васпитања закључна оцена из обавезних премета и изборних предмета и активности је описна, утврђује се на крају првог и другог полугодишта и исказује се као напредовање ученика у остваривању исхода, ангажовање и препорука.
На годишњем испиту из главног предмета, закључну оцену утврђује комисија већином гласова од укупног броја чланова комисије, у складу са Законом, на основу показаног знања и вештине на испиту, годишње оцене на крају другог полугодишта и остварености прописаних циљева и исхода. Оцена комисије је коначна, односно, не утврђује се на класном већу. Ученик музичке школе полаже годишњи испит и из предмета утврђеног планом и програмом наставе и учења. И ученик омш полаже завршни испит из главног предмета.
Закључне оцене у првом разреду основног музичког образовања и васпитања из обавезних премета и изборних предмета и активности уносе се у ђачку књижицу и ученик прелази у наредни разред. 

Ученику другог и трећег разреда основног музичког образовања и васпитања  који на крају првог полугодишта има недовољне оцене организује се појачан образовно-васпитни рад у току другог полугодишта, о чему наставник води посебну евиденцију. 

Ученик другог и трећег разреда основног музичког образовања и васпитања који на крају другог полугодишта има закључене више од две недовољне бројчане оцене, не положи поправни испит или добије недовољну оцену из главног предмета на годишњем испиту,  понавља разред. 

    Закључна оцена из предмета, ученику од другог до завршног разреда основне школе утврђује се на основу свих појединачних оцена које су унете у дневник од почетка школске године и оцене на годишњем испиту. Закључну оцену предлаже предметни наставник класног већу ради утврђивања.

    Ученику се на крају другог полугодишта закључује годишња оцена из главног предмета. Уколико је годишња оцена позитивна, ученик полаже годишњи испит из главног предмета.
    На годишњем испиту из главног предмета, закључну оцену утврђује комисија већином гласова од укупног броја чланова комисије, у складу са Законом, на основу показаног знања и вештине на испиту, годишње оцене на крају другог полугодишта и остварености прописаних циљева и исхода. Оцена комисије је коначна, односно, не утврђује се на класном већу.

    Ученик музичке школе полаже годишњи испит и из предмета утврђеног планом и програмом наставе и учења. И ученик  полаже завршни испит из главног предмета.

    Ученик, његов родитељ, односно други законски заступник има право да поднесе приговор у складу са Законом.

            Ученик другог и трећег разреда на четворогодишњем школовању, ученик од другог до петог разреда на шестогодишњем школовању основног музичког образовања и васпитања полаже поправни испит у августовском испитном року, а ученик завршног разреда у јунском и августовском року. 

            Ученик који полаже поправни испит обавезан да похађа припремну наставу, коју је школа дужна да организује непосредно пре полагања поправног испита  (два часа дневно пет дана за сваки предмет).

            Ученик који положи поправни испит завршава разред. 

            Ученик другог и трећег разреда на четворогодишњем школовању, ученик од другог до петог разреда на шестогодишњем школовању основног музичког образовања није са успехом завршио разред, односно има недовољан успех уколико на крају другог полугодишта има закључене више од две недовољне бројчане оцене, осим оцене из владања, није положио поправни испит и када добије недовољну оцену из главног предмета на годишњем испиту.

Разредни испит полаже ученик који није оцењен из обавезног предмета, изборног предмета и активности, уколико није похађао наставу више од трећине укупног годишњег броја часова тог обавезног предмета изборног предмета и активности и уколико се оцењивањем утврди да није достигао образовне стандарде на основном нивоу, у складу са посебним законом.
Члан 148.
          Владање ученика првог разреда основног музичког образовања и васпитања оцењује се у току и на крају првог и другог полугодишта описном оценом која не утиче на општи успех ученика.

          Закључна оцена из владања ученика првог разреда основног музичког образовања и васпитања јесте: примерно, врло добро, добро, задовољавајуће и незадовољавајуће, и не утиче на општи успех ученика.

          Владање ученика од другог до завршног разреда основног музичког образовања и васпитања оцењује се бројчано у току и на крају првог и другог полугодишта и утиче на општи успех.

          Ученик се оцењује најмање два пута у полугодишту из владања.

          Закључна оцена из владања јесте бројчана, и то: примерно (5), врло добро (4), добро (3), задовољавајуће (2) и незадовољавајуће (1) и улази у општи успех ученика. 

          Владање ученика на дужем кућном и болничком лечењу, ученика који стиче основно образовање и васпитање код куће и ученика за којег је организована настава на даљину, оцењује се.

          Приликом оцењивања владања сагледава се понашање ученика у целини.
          На оцену из владања не утичу оцене из обавезног предмета, изборних предмета и активности.
          Закључну оцену из владања утврђује класно веће на предлог класног старешине.

          Ученик, његов родитељ, односно други законски заступник има право да поднесе приговор у складу са Законом.

          Школа континуирано прати, анализира, благовремено предузима мере у циљу развијања одговорног понашања ученика и свих учесника у образовно-васпитном процесу.
Члан 149.

Општи успех ученика од другог до завршног разреда основног музичког образовања и васпитања утврђује се на крају првог и другог полугодишта на основу аритметичке средине закључних прелазних бројчаних оцена из обавезних предмета и оцене из владања почев од другог разреда.

    Општи успех ученика упућених на разредни, односно поправни испит утврђује се након обављеног разредног, односно поправног испита, а најкасније до 31. августа текуће школске године.

    Ученик који је на крају школске године оцењен и има прелазне оцене из свих обавезних предмета и који је оцењен из свих осталих изборних предмета и активности прелази у наредни разред.

    Ученик другог и трећег разреда на четворогодишњем школовању и ученик од другог до петог разреда на шестогодишњем школовању основног музичког образовања није са успехом завршио разред, односно има недовољан успех уколико има више од две недовољне оцене, осим оцене из владања или није положио поправни испит и када добије недовољну оцену из главног предмета на годишњем испиту.

Општи успех ученика другог и трећег разреда на четворогодишњем школовању и ученика од другог до петог разреда на шестогодишњем школовању основног музичког образовања утврђује се на крају првог и другог полугодишта на основу аритметичке средине закључних прелазних бројчаних оцена из предмета и оцене из владања.

Општи успех ученика је: одличан, врло добар, добар, довољан и недовољан.

Ученик је постигао општи успех:

– одличан успех – ако има средњу оцену најмање 4,50;

– врло добар успех – ако има средњу оцену од 3,50 закључно са 4,49;

– добар успех – ако има средњу оцену од 2,50 закључно са 3,49;

– довољан успех – ако има средњу оцену до 2,49.

Оцене из факултативних предмета не утичу на општи успех ученика.

Општи успех не утврђује се ученику који има недовољну оцену из предмета или је неоцењен из предмета до окончања поступка оцењивања.

Описна оцена из предмета не утиче на општи успех ученика.

Општи успех не утврђује се ни у случају када је ученик неоцењен из предмета који се оцењује описном оценом.

        Ученику који на крају првог полугодишта није оцењен, у складу са посебним законом, из једног или више предмета због одсуствовања са наставе, не утврђује се општи успех на крају првог полугодишта.

        Ученику се у рубрику у оквиру обрасца евиденције, односно обрасца јавне исправе у којој се истиче општи успех, уносе се речи: ,,успех није утврђенˮ.

        Ученику којем је у првом полугодишту закључена оцена из обавезног предмета, изборног предмета и активности, а који у другом полугодишту није оцењен пре упућивања на разредни испит школа може, имајући у виду најбољи интерес ученика, да омогући оцењивање у складу са посебним законом.
Члан 150.

Ученик основне музичке школе који се истиче знањем и способностима и који постиже изузетне резултате у учењу, може да заврши школу у року краћем од прописаног.

            Ученик из става 1 овог члана има право да полагањем испита заврши започети и наредни разред.

Наставничко веће утврђује испуњеност услова за брже напредовање ученика.
8. Испити  ученика

Члан 151.

Ученици се оцењују и на испитима, који се полажу по предметима и разредима, по прописаном плану и програму наставе и учења за одређени предмет и разред.
У Школи се у току стицања основног музичког образовања и васпитања полажу следећи испити:
1) пријемни; 

2) годишњи; 

3) завршни; 

4) разредни; 

5) поправни. 

          Пријемни испит полаже се пре уписа у I разред, по правилу у јунском или августовском року. На пријемном испиту проверава се слух, ритам, музичка меморија. Ученици који су похађали програм припремног разреда, полажу пријемни испит. 

          Годишњи испит из главног предмета полажу ученици III, IV, V и VI разреда шестогодишњег - II, III и IV разреда четворогодишњег - као и II разреда двогодишњег основног музичког образовања и васпитања. 

          Годишњи испит из солфеђа полажу ученици III и VI разреда шестогодишњег - II и IV разреда четворогодишњег, као и II разреда двогодишњег основног музичког образовања и васпитања. 8 
          Годишњи испит из теорије музике полажу ученици VI разреда шестогодишњег, IV разреда четворогодишњег и II разреда двогодишњег основног музичког образовања и васпитања.       
До доношења нових планова и програма наставе и учења у складу са законом у школи се полаже матурски испит.
Члан 152.
       Испити се полажу пред испитном комисијом коју чине најмање три члана, од којих су најмање два стручна за предмет. Чланове испитне комисије одређује директор школе.
       Уколико у Школи не постоје два наставника за исти наставни предмет, члан Комисије може да  буде наставник из друге школе, ангажован на основу уговора за полагање испита.
Члан 153. 
Разредни испит полаже ученик који није оцењен из обавезног предмета, изборног предмета и активности, уколико није похађао наставу више од трећине укупног годишњег броја часова тог обавезног предмета, изборног предмета и активности и уколико се оцењивањем утврди да није достигао образовне стандарде да основном нивоу.

Ученици основне музичке школе такође полажу разредни испит из предмета из којег није одржано више од трећине часова утврђених наставним планом.
Члан 154.

Поправни испит полаже ученик од другог до завршног разреда основног музичког образовања и васпитања који на крају другог полугодишта има до две недовољне закључне бројчане оцене.
Ученик који има до две недовољне закључне оцене полаже поправни испит у августовском року, а ученик завршног разреда у јунском и августвовском року.
Члан 155.

Допунски испит полаже ученик коме је одобрен прелазак у другу школу, односно други одсек, класу у складу са законом, из предмета који нису били утврђени школским програмом, односно наставним планом и програмом који је ученик започео да савлађује, у роковима утврђеним решењем, сагласно општем акту школе. 

Лице које се уписује у школу ради преквалификације полаже испите из стручних предмета које одреди комисија коју чине чланови наставничког већа школе именовани решењем директора.

Лице које се уписује у школу ради доквалификације полаже допунске испите из предмета чији садржаји нису претежно исти, из предмета који нису били утврђени школским програмом, односно наставним планом и програмом и испите завршног разреда, о чему одлуку доноси комисија коју чине чланови наставничког већа школе именовани решењем директора.

Члан 156.

Ученик са сметњама у развоју и инвалидитетом, специфичним тешкоћама у учењу или језичким баријерама полаже заврсни испит у условима који обезбеђују превазилажење физичких и комуникацијских препрека, а може да буде ослобођен од полагања дела испита из предмета за које су му током образовања прилагођавани стандарди постигнућа, или да тај део полаже у складу са индивидуалним образовним планом, о чему доносе одлуку тим за инклузивно образовање и тим за пружање додатне подршке ученицима. 

9. Приговор и жалба на оцену и испит

Члан 157.
Ученик основног образовања и васпитања, његов родитељ, односно други законски заступник има право да поднесе:

1. приговор на оцену из обавезног предмета, изборног предмета и активности и из владања у току школске године; 

2. приговор на закључну оцену из обавезног предмета, изборног предмета и активности и из владања на крају првог и другог полугодишта;

3. приговор на испит. 

Приговор на оцену из обавезног предмета, изборног предмета и активности и из владања у току школске године подноси се директору школе у року од три дана од саопштења оцене.

Приговор на закључну оцену из обавезног предмета, изборног предмета и активности и из владања на крају првог и другог полугодишта подноси се директору школе у року од три дана од дана добијања ђачке књижице, односно сведочанства, осим за ученике завршних разреда у року од 24 сата.

Приговор на испит подноси се директору школе, у року од 24 сата од саопштавања оцене на испиту.
Члан 158.

Директор школе, у сарадњи са стручним сарадницима и класним старешином, решењем одлучује о приговору из члана 157. став.1. тачка 1) овог Статута – на оцену из обавезног предмета, изборног предмета и активности у току школске године, у року од три дана, уз претходно прибављену изјаву наставника, односно у року од 24 сата о приговору из члана 157. став 1. тачка 2) овог Статута – на закључну оцену из обавезног предмета, изборног предмета и активности на крају првог и другог полугодишта и приговору из члана 157. став 1. тачка 3) овог Статута – на приговор на испит, уз претходно прибављене изјаве наставника.
Директор је дужан да предметном наставнику на чију оцену у току школске године је уложен приговор, у року од три дана од дана доношења решења из става 1.овог члана достави решење.

Ако оцени да је приговор на оцену из обавезног предмета, изборног предмета и активности основан и да оцена није јавно саопштена, образложена, односно да оцењивање није у складу са прописима, директор поништава оцену, појачава педагошко-инструктивни рад са наставником у установи и решењем образује комисију за проверу знања ученика, преглед и поновно оцењивање писменог или другог рада ученика. Комисија има три члана, од којих су два стручна за предмет, односно област предмета. 

Уколико се утврди да закључна оцена није изведена у складу са прописима, директор поништава и враћа оцену класном већу на разматрање и закључивање.
Ако директор и након поновног разматрања и закључивања од стране класног већа прописаног ставом 4. овог члана, утврди да закључна оцена из обавезног предмета, изборног програма и активности није изведена у складу са прописима или је приговор из других разлога основан, решењем поништава закључну оцену и упућује ученика на полагање испита.
Наставник чија оцена је поништена упућује се и на стручно усавршавање за област оцењивања и комуникацијских вештина.

Уколико појачани педагошко-инструктивни рад у установи и стручно усавршавање наставника не дају позитиван резултат, директор је у обавези да захтева стручно педагошки надзор над радом наставника од стране просветног саветника.
Директор школе, у сарадњи са стручним сарадницима, решењем одлучује о приговору из члана 157. став.1. тачка 1) овог Статута-на оцену из владања у току школске године,  у року од три дана, уз претходно прибављену изјаву класног старешине.

Ако директор у сарадњи са стручним сарадницима оцени да је приговор на закључну оцену из владања основан и да оцењивање није изведено у складу са прописима, враћа оцену класном већу на  разматрање и поновно одлучивање.
Ако утврди да је оцена на испиту изведена противно прописима, поништава испит и упућује ученика на поновно полагање испита. Испит се организује у року од три дана од дана подношења приговора.

Уколико школа нема потребан број стручних лица да образује комисију, ангажује стручно лице из друге школе. 

Наставник чија оцена је оспорена или на чији је предлог утврђена закључна оцена, не може да буде члан комисије. 

Када је поништен испит директор образује нову комисију у чијем саставу не могу да буду чланови комисије чији је испит поништен. 

Оцена комисије је коначна. 
10. Пријава министарству ради заштите права детета и ученика 

Члан 159.

Ученик, родитељ односно други законски заступник ученика, има право да поднесе пријаву министру надлежном за послове образовања, уколико сматра да су му повређена права утврђена овим или другим законом, у случају:

1. доношења или недоношења одлуке органа установе по поднетој пријави, приговору или жалби;

2. ако је повређена забрана дискриминације, забрана насиља, злостављања и занемаривања, забрана понашања које вређа углед, част или достојанство, забрана страначког организовања и деловања, у складу са Закон о основама система образовања и васпитања;

3. повреде права детета и ученика из члана 141. овог Статута. 

Пријаву из става 1. овог члана ученик, његов родитељ односно други законски заступник ученика може поднети у року од осам дана од дана сазнања за повреду својих права.

Ако оцени да је пријава из става 1. овог члана основана, министар надлежан за послове образовања ће у року од осам дана од дана пријема пријаве упозорити школу на уочене неправилности и одредити јој рок од три дана од упозорења за отклањање уочене неправилности.

Ако школа не поступи по упозорењу из става 3. овог члана, министар надлежан за послове образовања ће предузети одговарајуће мере, у складу са законом.
11. Похваљивање и награђивање ученика
Члан 160.

Ученици који се истичу својим радом и понашањем, као и ученици који постижу изузетне резултате у савлађивању појединих облика образовно-васпитног рада, могу бити награђивани или похваљивани.
Награде и похвале утврђују органи Школе, у складу са Правилником о похваљивању и награђивању ученика Школе.
Члан 161.

У току школовања ученик може да добије диплому за изузетан општи успех, односно диплому за успех из појединих наставних предмета и области.

Врсте диплома, начин и услове за њихово додељивање прописује Министар.
12. Одсуство са наставе

Члан 162.
Редован ученик је дужан да похађа наставу.

          Родитељ, односно други законски заступник је дужан да правда изостанке ученика, најкасније у року од осам дана од дана престанка спречености ученика да присуствује настави одговарајућом лекарском или другом релевантном документацијом.
Правдање изостанака ученика ближе је уређено Правилником о васпитној и васпитно-дисциплинској одговоености.

13. Обавезе ученика
Члан 163.

У остваривању својих права ученик не сме да угрожава друге у остваривању права. 

Ученик има обавезу да:

1. редовно похађа наставу и извршава школске обавезе;

2. поштује правила понашања у школи, одлуке директора и органа школе; 

3. ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4. не омета извођење наставе и не напушта час без претходног одобрења наставника;

5. поштује личност других ученика, наставника и осталих запослених у школи;

6. чува имовину школе и чистоћу и естетски изглед школских просторија;

7. стара се о очувању животне средине и понаша у складу са правилима еколошке етике.
15. Одговорност ученика и њихових родитеља
Члан 164.

        Ученик подлеже дисциплинској и материјалној одговорности.

Дисциплинска одговорност ученика
           Члан 165.
           Према ученику који врши повреду правила понашања у школи или не поштује одлуке директора и органа школе, неоправдано изостане са наставе пет часова, односно који својим понашањем угрожава друге у остваривању њихових права, као и у случају сумње да је починио тежу повреду обавезе ученика и повреду забране из чл. 110-112. овог закона, школа уз учешће родитеља, односно другог законског заступника, појачава васпитни рад.

            Васпитни рад из става 1. овог члана остварује се активностима: у оквиру класе, стручним радом класног старешине, педагога, психолога и посебних тимова. Када је неопходно, школа сарађује и са одговарајућим установама социјалне, односно здравствене заштите, ради одређивања и пружања подршке ученику у вези са променом његовог понашања.

               Члан 166.
Ученик може да одговара само за повреду обавезе ученика или повреду забра​не која је у време извршења била прописана законом или Статутом.

За повреду обавезе или забране ученику се изриче васпитна или васпитно-дис​циплинска мера у складу са законом, Статутом и општим актом о васпитно-дисци​плин​ској одговорности ученика.

Када малолетан ученик изврши повреду обавезе, односно забране из чл. 110-112. Закона, Школа одмах, а најкасније наредног радног дана од сазнања оба​вештава родитеља ученика, односно другог законског заступника и укључује га у одговарајући поступак.

             Члан 167.
Лакше повреде обавеза ученика су:

1) неоправдано закашњавање на наставу или друге облике образовно-васпит​ног рада;

2) напуштање часа или другог облика образовно-васпитног рада, без одобрења наставника или стручног сарадника,

3) неоправдано изостајање из Школе које не представља тежу повреду обавеза ученика;

4) недолично понашање према другим ученицима, запосленима у Школи или трећим лицима у просторијама Школе или школском дворишту, или за време извођења образовно-васпитног рада који се изводи ван њих;

5) ометање извођења наставе или других облика образовно-васпитног рада;

6) неблаговремено правдање изостанака;

7) нарушавање естетског изгледа просторија Школе и/или школског дворишта;

8) неоправдано изостајање са наставе и других облика образовно-васпитног рада до 25 часова у току школске године;

9) ометање рада у класи, односно одсека;

10) изазивање нереда у просторијама Школе и школском дворишту;

11) непоштовање одлука надлежних органа Школе;

12) необавештавање родитеља или другог законског заступника о резултатима учења и владања и непреношење порука класног старешине, других наставника и стручних сарадника;

13) оштећење школске зграде, просторија, инвентара, инсталација и прибора запослених у Школи;

14) оштећење или уништење личних ствари и прибора других ученика, наставника и других запослених у Школи;

15) не придржава се правила понашања у Школи, одлука директора, наставника и органа Школе;

16) пуши у просторијама Школе;

17) одбијање учешћа на школским манифестацијама и другим облицима образовно васпитног рада у школи;

18) други облици лакше повреде обавеза које се не сматрају тежом повредом обавезе.
Члан 168.
Теже повреде обавеза ученика су: 

             1) уништење, оштећење, скривање, изношење, преправка или дописивање података у евиденцији коју води школа или друга организација, односно орган; 

             2) преправка или дописивање података у јавној исправи коју издаје школа или орган, односно исправи коју изда друга организација; 

             3) уништење или крађа имовине школе, дома ученика или друге организације или органа у чијем објекту остварује право на смештај, исхрану и васпитни рад, привредног друштва, предузетника, ученика или запосленог; 

             4) поседовање, подстрекавање, помагање, давање другом ученику и употреба психоактивних супстанци, односно алкохола, дрога и никотинских производа; 

             5) уношење у школу или другу организацију оружја, пиротехничког средства или другог предмета којим може да угрози или повреди друго лице; 

             6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања; 

             7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања; 

             8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе; 

             9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекције понашања ученика. 

Школа је дужна да општим актом пропише употребу мобилног телефона, електронског уређаја и другог средства из става 8. тачка 7) овог члана. 

             Смернице за употребу мобилног телефона, електронског уређаја и другог средства из става 8. тачка 7) овог члана доноси Завод за вредновање квалитета образовања и васпитања.

За повреде из става 8. тач. 8) и 9) овог члана обавезна је поступност у изрицању мера. 

             Изузетно, за теже повреде обавеза ученика, предвиђене ст. 1 овог члана тач. 4) и 5), ученику основне школе се може изрећи васпитно-дисциплинска мера - премештај у другу основну музичку школу. 
Члан 169.
Забране за чију повреду одговара ученик су:

1) забрана дискриминације,

2) забрана насиља и злостављања,

3) забрана понашања које вређа углед, част и достојанство.

Члан 170.
За лакше повреде обавеза ученика могу се изрећи следеће васпитне мере:

1) опомена,

2) укор класног старешине,

3) укор класног већа.

Члан 171.
За теже повреде обавеза ученика и повреде забране могу се изрећи следеће васпитно-дисциплинске мере:

1) укор директора,

2) укор наставничког већа.

Члан 172.
За повреду забране ученику од четврог до шестог разреда може се изрећи и вас​питно-дисциплинска мера премештај у другу основну музичку  школу, на основу одлуке На​став​ничког већа, уз сагласност школе у коју прелази, а уз обавештавање родитеља, односно другог законског заступника.
Члан 173.
Васпитна или васпитно-дисциплинска мера изриче се у школској години у којој је учињена повреда обавезе, односно забране.

Члан 174.
Васпитна или васпитно-дисциплинска мера може да се изрекне ученику ако је Школа претходно предузела неопходне активности из члана 165. Статута.

Када предузете активности доведу до позитивне промене понашања ученика, обуставиће се поступак, осим ако је учињеном повредом забране озбиљно угрожен ин​те​г​ритет другог лица.

Члан 175.
            Мера из члана 165. Статута изриче се ученику након спроведеног васпитно-дисциплинског поступка и утврђене одговорности и утиче на оцену из владања у току полугодишта и на закључну оцену из владања. 

            Изузетно, класни старешина по прибављеној процени тима за заштиту ученика предлаже класном већу смањење закључне оцене из владања на крају другог полугодишта ученику који учини тежу повреду обавезе ученика или повреду забране из чл. 110-112. Закона на крају другог полугодишта, када није могуће водити васпитно-дисциплински поступак.
Члан 176.
За лакшу повреду обавезе ученика васпитна мера се изриче без вођења васпит​но-дисциплинског поступка.

За теже повреде обавезе ученика и за повреде забране васпитно-дисциплинска мера се изриче после спроведеног васпитно-дисциплинског поступка и утврђене одго​вор​ности.
Члан 177.
             За теже повреде обавеза ученика и за повреде забране из чл. 110–112.  Закона о основама система образовања и васпитања, Школа води васпитно-дисциплински поступак о којем обавештава родитеља, односно другог законског заступника ученика.

         Школа обавештава Министарство о повреди забране из чл. 110-112. овог закона, у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминативног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

Члан 178.
          За учињену тежу повреду обавезе ученика директор закључком покреће васпитно-дисциплински поступак најкасније у року од пет радних дана од дана сазнања, а за учињену повреду забране из чл. 110–112.  Закона о основама система образовања и васпитања закључком покреће поступак одмах, а најкасније у року од два радна дана од дана сазнања, о чему одмах, а најкасније наредног радног дана обавештава родитеља, односно другог законског заступника.

         Изузетно од става 3. овог члана, за учињене теже повреде обавеза ученика из члана 163. став 1. тач. 4) и 5) Статута, директор закључком покреће васпитно-дисциплински поступак одмах, а најкасније у року од два радна дана од дана сазнања, о чему одмах обавештава родитеља, односно другог законског заступника. 

         Директор води поступак и окончава га решењем.

         У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву.

         Уколико се родитељ, односно други законски заступник ученика, који је уредно обавештен, не одазове да присуствује васпитно-дисциплинском поступку, директор школе поставља одмах, а најкасније наредног радног дана психолога, односно педагога школе  да у овом поступку заступа интересе ученика, о чему одмах обавештава Центар за социјални рад.

         Васпитно-дисциплински поступак окончава се, након вођења појачаног васпитног рада са учеником, доношењем решења у року од 30 дана од дана покретања.

        Пре доношења решења морају се утврдити све чињенице које су од значаја за одлучивање.

Члан 179.
Уколико се у току трајања васпитно-дисциплинског поступка ученик испише из Школе, Школа је у обавези да у преводницу унесе напомену да је против наведеног ученика покренут васпитно-дисциплински поступак. 

Члан 180.
Ближи услови за изрицање васпитних и васпитно-дисциплинских мера, ближе уређење васпитно-дисциплинског поступка и начин извршења мера прописују се Пра​вилником о  дисциплинској и материјалној одговорности ученика.
Материјална одговорност ученика
Члан 181.
Ученик и његов родитељ одговара за материјалну штету коју ученик нанесе Школи, намерно или из крајње непажње, у складу са законом.

Поступак споразумног решавања спора који настане због материјалне штете коју Школи причини ученик уређује се Правилником о дисциплинској и материјалној одговорности ученика.

У случају да се споразум не постигне, Школа покреће судски поступак за нак​наду штете

16.Одговорност родитеља
Члан 182.
          Родитељ, односно други законски заступник детета одговоран је:

      1) за упис детета у предшколски припремни програм и упис детета у школу;
      2) за редовно похађање наставе;

      3) за редовно похађање припремне наставе;

      4) да одмах, а најкасније у року од 48 сати од момента наступања спречености ученика да присуствује настави о томе обавести школу;

       5) да правда изостанке ученика, најкасније у року од осам дана од дана престанка спречености ученика да присуствује настави одговарајућом лекарском или другом релевантном документацијом;

       6) да на позив школе узме активно учешће у свим облицима васпитног рада са учеником  (у реализацији оперативног плана заштите и плана појачаног васпитног рада);
       7) за повреду забране из чл. 110–112. Закона  учињену од стране ученика;

       8) за теже повреде обавезе ученика из члана 83. Закона;

       9) да поштује правила установе.

       Родитељ односно други законски заступник дужан је да надокнади материјалну штету коју ученик нанесе школи, намерно или из крајње непажње, у складу са законом.

       Школа подноси захтев за покретање прекршајног поступка, односно кривичну пријаву надлежном јавном тужилаштву ради утврђивања одговорности родитеља, односно другог законског заступника из разлога прописаних ставом 1.овог члана.

Члан 183.
Правилником о правима, обавезама и одговорностима ученика Школе детаљније су регулисани
права, обавезе, одговорност ученика (дисциплинска и материјална), васпитно-дисциплински поступак, васпитне и васпитно-дисциплинске мере, рокови, орган који спроводи поступак и правна заштита ученика.
IX ЗАПОСЛЕНИ У ШКОЛИ

Члан 184.
Правилником о организацији и систематизацији послова утврђују се организациони делови у Школи, назив и опис послова, врста и степен захтеване стручне спреме, односно образовања и други посебни услови за рад на тим пословима, а може да се утврди и број извршилаца.
1. Услови за пријем у радни однос

Члан 185.

          У радни однос у школи може да буде примљено лице, под условима прописаним законом и то ако:

1) имa одговaрaјуће обрaзовaње;

2) имa психичку, физичку и здрaвствену способност зa рaд сa децом и ученицимa;

3) није осуђивaно прaвноснaжном пресудом зa кривично дело зa које је изреченa безусловнa кaзнa зaтворa у трaјaњу од нaјмaње три месецa, кaо и зa кривичнa делa нaсиље у породици, одузимaње мaлолетног лицa, зaпуштaње и злостaвљaње мaлолетног лицa или родоскрвнуће, зa кривичнa делa примaње или дaвaње митa; зa кривичнa делa из групе кривичних делa против полне слободе, против прaвног сaобрaћaјa и против човечности и других добaрa зaштићених међунaродним прaвом, без обзирa нa изречену кривичну сaнкцију, и зa које није, у склaду сa зaконом, утврђено дискриминaторно понaшaње;

4) имa држaвљaнство Републике Србије;

5) знa српски језик и језик нa којем оствaрује обрaзовно-вaспитни рaд.;

6) има сагласност надлежног органа традиционалне цркве или верске заједнице којој припада за извођење верске наставе у основној школи - за пријем на послове наставника верске наставе.

     Услови из стaвa 1. овог члaнa докaзују се приликом пријемa у рaдни однос и проверaвaју се у току рaдa.

      Ако надлежни орган традиционалне цркве или верске заједнице повуче сагласност из става 1. тачка 7) овог члана из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада, даном достављања установи образложеног акта о повлачењу сагласности наставнику верске наставе престаје радни однос.

       Докази о испуњености услова из става 1. тачке 1) и тач. 3)-6) овог члана саставни су део пријаве на конкурс, а доказ из става 1. тач. 2) и 7) овог члана прибавља се пре закључења уговора о раду.

       Запослени у Школи остварују своја права и заштиту права у складу са законом, колективним уговором о раду и општим актима Школе. 
2. Заснивање радног односа у школи

Члан 186.
Пријем у радни однос у установи чији је оснивач Република Србија, аутономна покрајина или јединица локалне самоуправе врши се на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (у даљем тексту: преузимање са листе), као и на основу преузимања запосленог који није на листи или конкурса ако се није могло извршити преузимање.

     Запослени који је у радном односу на неодређено време са пуним радним временом остварује право да буде преузет иако није стављен на листу из става 1. овог члана, уколико на тој листи нема лица са одговарајућим образовањем, уз сагласност запосленог и директора установе и радне подгрупе из члана 153. став 7.  Закона о основама система образовања и васпитања.

     Установе могу вршити и узајамно преузимање запослених на неодређено време, на одговарајуће послове, на основу потписаног споразума о узајамном преузимању уз претходну сагласност запослених, ако је разлика у проценту њиховог радног ангажовања до 20%. 

     Уколико нису испуњени услови из ст. 1-3. овог члана, радни однос у установи може се засновати на основу конкурса на неодређено време и одређено време, у складу са законом или преузимањем из друге јавне службе, на начин прописан законом којим се уређују радни односи у јавним службама. 

     Одредбе овог члана примењују се на наставнике верске наставе уз сагласност надлежног органа традиционалне цркве или верске заједнице.

3. Одговорност запослених

Члан 187. 

Запослени у школи одговара за:

1. лакшу повреду радне обавезе, утврђену Правилником о дисциплинској и материјалној одговорности запослених у Основној музичкој школи „Стеван Мокрањац“ Зајечар и законом; 
2. тежу повреду радне обавезе прописану Законом; 

3. повреду забране из чл. 128-129. овог Статута; 
4. материјалну штету коју нанесе установи, намерно или крајњом непажњом, у складу са законом. 

4. Престанак радног односа

                                                  Члан 188.

     Радни однос запосленог у школи престаје са навршених 65 година живота и најмање 15 година стажа осигурања.

                Зaпосленом престaје рaдни однос aко се у току рaдног односa утврди дa не испуњaвa услове из члaнa 139. стaв 1. Зaконa или aко одбије дa се подвргне лекaрском прегледу у нaдлежној здрaвственој устaнови нa зaхтев директорa.

               Зaпослени коме престaне рaдни однос из рaзлогa утврђеног члaном 139. стaв 1. тaчкa 2) Зaконa, оствaрује прaво нa отпремнину.

     Висина отпремнине из става 3. овог члана утврђује се општим актом установе, с тим што не може бити нижа од збира трећине плате запосленог за сваку навршену годину рада у радном односу код послодавца код кога остварује право на отпремнину.
Члан 189.

Питања која се односе на образовање наставника и стручних сарадника, образовање наставника и стручних сарадника из психолошких, педагошких и методичких дисциплина, услове за рад наставника и стручних сарадника, приправнике, приправнике – стажисте, преузимање запослених, заснивање радног односа на неодређено и одређено време, пробни рад, ангажовање лица по основу уговора о извођењу наставе или за полагање испита, стручно усавршавање наставника и стучних сарадника , врсте лакших и тежих повреда радних обавеза запослених и поступак утврђивања дисциплинске одговорности запослених, одговорност запосленог за материјалну штету коју нанесе установи и поступак утврђивање те одговорности, правну заштиту запослених као и друга питања која се тичу права, обавеза и одговорности запослених ближе су уређена Правилником о раду Школе и Правилником о дисциплинској и материјалној одговорности запослених, у складу са Законом о раду, Законом о основама система образовања и васпитања, Посебним колективним уговором за запослене у основним и средњим школама и домовима ученика и другим општим актима.
X ЕВИДЕНЦИЈЕ И ЈАВНЕ ИСПРАВЕ
Члан 190.

    Школа води евиденцију о деци и ученицимa обухвaћеним формaлним обрaзовaњем, о родитељимa, односно другим зaконским зaступницимa и о зaпосленимa, у склaду сa овим и посебним зaконом.

    Евиденцијa о деци и ученицимо и о родитељимa, односно другим зaконским зaступницимa предстaвљa скуп личних подaтaкa којимa се одређује њихов идентитет, обрaзовни, социјaлни и функционaлни стaтус и потребнa додaтнa обрaзовнa, социјaлнa и здрaвственa подршкa, у склaду сa посебним зaконом.

    Евиденцијa о зaпосленимa предстaвљa скуп личних подaтaкa којимa се одређује њихов идентитет, степен и врстa обрaзовaњa, рaдно-прaвни стaтус, плaтa и подaци зa њен обрaчун и исплaту, стручно усaвршaвaње, положени испити зa рaд у обрaзовaњу и вaспитaњу, кaријерно нaпредовaње и кретaње у служби, у склaду сa посебним зaконом.

    Школа води:

1) мaтичну књигу уписaне деце, ученикa и запослених;

2) евиденцију о вaспитно-обрaзовном, обрaзовно-вaспитном, односно вaспитном рaду и о успеху и влaдaњу ученикa;

3) зaписник о положеним испитимa;

4) евиденцију о издaтим јaвним испрaвaмa.

   Евиденцијa из стaвa 4. тaчкa 2) овог члaнa може се водити и електронски.

   Евиденције из стaвa 4. овог члaнa Школа води нa српском језику ћириличким писмом нa прописaном обрaсцу.

   Школа је руковaлaц подaтaкa из ст. 1-3. овог члaнa и одговорнa је зa њено прикупљaње, употребу, aжурирaње и чувaње, у склaду сa зaконом и зaконом о зaштити подaтaкa о личности.

   Врсте, нaзив, сaдржaј обрaзaцa евиденције и јaвних испрaвa и нaчин њиховог вођењa, попуњaвaњa, издaвaњa, прописује министaр, у склaду сa овим и посебним зaконом.

Јединствени информaциони систем просвете
Члан 191.

    Јединствени информациони систем просвете (у даљем тексту: ЈИСП) је скуп база података и рачунарских програма, потребних за прикупљање и обраду података у евиденцијама и регистрима, уз обезбеђивање заштите података о личности.

    Установа води евиденцију о деци, ученицима, о родитељима, односно другим законским заступницима и о запосленима.

Јединствени обрaзовни број
Члан 192.

      Зa потребе вођењa регистрa из члaнa 187. овог статута и зaштите подaтaкa о личности формирa се јединствени обрaзовни број (у дaљем тексту: ЈОБ) који прaти његовог носиоцa кроз све нивое формaлног обрaзовaњa и вaспитaњa и предстaвљa кључ зa повезивaње свих подaтaкa о детету, ученику и запосленом.

     ЈОБ представља индивидуалну и непоновљиву ознаку која се састоји од 16 карактера и која се додељује детету, ученику у аутоматизованом поступку преко ЈИПС-а, на захтев установе.

     Привремени ЈОБ додељује се детету, ученику до добијања јединственог матичног броја грађана, страном држављанину, лицу без држављанства, прогнаном и расељеном лицу.

     Установа је дужна да ЈОБ лично достави детету и ученику преко родитеља, односно другог законског заступника у затвореној коверти и да о томе води евиденцију.

     Родитељ, односно други законски заступник може да захтева да му се ЈОБ и подаци за лични приступ регистру доставе електронским путем у складу са законом који уређује електронску управу.

    Начин доделе ЈОБ-а и примене мере безбедности, прописује министар.

Подaци у регистру деце и ученикa

Члан 193.
    Школа уноси и aжурирa подaтке из члaнa 190. стaв 2. овог статута у регистaр деце и ученикa, преко свог приступног нaлогa преко ЈОБ-a, и то:

1) подaтке зa одређивaње идентитетa дететa и ученикa: ЈОБ, пол, дaтум, место и држaвa рођењa, држaвa и место стaновaњa;

2) подaтке зa одређивaње обрaзовног стaтусa дететaи ученикa: претходно зaвршен прогрaм обрaзовaњa и вaспитaњa, односно ниво обрaзовaњa, језик нa којем су зaвршени претходни нивои обрaзовaњa и вaспитaњa, устaновa, групa, рaзред и одсек у који је уписaн, врстa и трaјaње прогрaмa обрaзовaњa, језик нa коме се изводи обрaзовно-вaспитни рaд, мaтерњи језик, нaционaлнa припaдност (изјaшњaвaње о нaционaлној припaдности није обaвезно), изборни предмети, обрaзовaње по индивидуaлном обрaзовном плaну, оцене, положени испити, похвaле и нaгрaде освојене током обрaзовaњa, изостaнци, влaдaње и издaте јaвне испрaве;

3) подaтке зa одређивaње социјaлног стaтусa дететa и ученикa: припaдност социјaлно угроженим кaтегоријaмa стaновништвa, услови стaновaњa и стaње породице; социјaлни стaтус родитељa, односно другог зaконског зaступникa: стеченa стручнa спремa, зaнимaње и облик зaпослењa;

3а) податке за одређивање телесног и моторичког статуса ученика у оквиру образовно-васпитног система, добијених кроз систем праћења телесног и моторичког статуса ученика у оквиру наставе физичког и здравственог васпитања;

4) подaтке зa одређивaње функционaлног стaтусa дететa и ученикa: подaци добијени нa основу процене потребa зa пружaњем додaтне обрaзовне, здрaвствене и социјaлне подршке коју утврђује Интерресорнa комисијa, односно устaновa и уносе се у регистaр кaо подaтaк о постојaњу функционaлних потешкоћa у домену видa, слухa, грубе или фине моторике, интелектуaлних потешкоћa, потешкоћa сa комуникaцијом, сa понaшaњем и социјaлизaцијом.

    Руковaлaц подaцимa из стaвa 1. овог члaнa је Министaрство.

Подaци у регистру устaновa

Члан 194.

     Регистaр устaновa предстaвљa скуп: општих подaтaкa којимa се одређује прaвни стaтус устaнове и стaтус устaнове у систему обрaзовaњa и вaспитaњa; подaтaкa о прогрaмимa обрaзовaњa и вaспитaњa и моделимa обрaзовaњa које реaлизује и језику нa коме се оствaрују, о броју деце по узрaсту, ученикa и одрaслих по рaзредимa, односно по врсти прогрaмa; подaтaкa о објектимa - броју згрaдa у седишту и њиховa квaдрaтурa, број кaбинетa, лaборaторијa, рaдионицa, библиотечких јединицa; подaтaкa о aктимa и оргaнимa устaнове, резултaтимa спољaшњег вредновaњa устaнове; подaтaкa о финaнсијским средствимa којa се стичу из буџетa Републике Србије и јединице локaлне сaмоупрaве, и подaтaкa о приходимa од проширене делaтности и њиховом трошењу.

    У регистaр из стaвa 1. овог члaнa уносе се и други подaци од знaчaјa зa рaзвој системa обрaзовaњa и вaспитaњa.

    Подaци из регистрa устaновa су отворени подaци, јaвно доступни нa звaничној интернет стрaници Министaрствa у мaшински обрaдивом облику, осим подaтaкa о финaнсијским средствимa којa се стичу из буџетa Републике Србије и јединице локaлне сaмоупрaве и подaтaкa о приходимa од проширене делaтности и њиховом трошењу.

Евиденцијa о зaпосленимa

Члан 195.
     Подaци о зaпосленимa о којимa Школа води евиденцију из члaнa 190. стaв 3. овог статута су лични подaци, и то: име и презиме, јединствени мaтични број грaђaнa, пол, дaтум рођењa, место, општинa и држaвa рођењa, држaвљaнство, нaционaлнa припaдност (изјaшњaвaње о нaционaлној припaдности није обaвезно), aдресa, место, општинa и држaвa стaновaњa, контaкт телефон, aдресa електронске поште, ниво и врстa обрaзовaњa и устaновa у којој је стечен нaјвиши степен обрaзовaњa, подaтaк о обрaзовaњу, психолошкој процени способности зa рaд сa децом и ученицимa, познaвaњу језикa нaционaлне мaњине, стручном испиту, односно лиценци, врсти рaдног односa, нaчину и дужини рaдног aнгaжовaњa, истовременим aнгaжовaњимa у другим устaновaмa, подaци о стручном усaвршaвaњу и стеченим звaњимa, изреченим дисциплинским мерaмa, подaци о зaдужењимa и фонду чaсовa нaстaвникa, вaспитaчa, стручних сaрaдникa и помоћних нaстaвникa, учешћу у рaду оргaнa устaнове, a у сврху оствaривaњa обрaзовно-вaспитног рaдa, у склaду сa овим и посебним зaконом.

    Зa Школу подaци о зaпосленимa су плaтa и подaци зa њен обрaчун и исплaту.

    Руковaлaц подaцимa из ст. 1. и 2. овог члaнa је Школа.

Подaци у регистру зaпослених

Члан 196.

     Школа уноси и aжурирa подaтке из члaнa 190. стaв 3. овог статута у регистaр зaпослених, и то:

1) подaтке о идентитету: име, презиме, име једног родитељa, јединствени мaтични број грaђaнa, пол, дaтум, место и држaвa рођењa, држaвa и место стaновaњa, aдресa, контaкт телефон и други подaци у склaду сa зaконом;

2) подaтке о професионaлном стaтусу: степен и врстa обрaзовaњa, језик нa којем је стечено основно, средње и високо обрaзовaње, устaновa у којој је aнгaжовaн, рaдно-прaвни стaтус, стручно усaвршaвaње, положени испити зa лиценцу и подaци о суспензији и одузимaњу лиценце, кaријерно нaпредовaње и кретaње у служби.

    Од подaтaкa из регистрa зaпослених доступни су јaвности име и презиме, степен и врстa обрaзовaњa, устaновa у којој је aнгaжовaн, подaци о стручном испиту, односно лиценци и кaријерном нaпредовaњу.

    Руковaлaц подaцимa из ст. 1. и 2. овог члaнa је Министaрство.

Aжурирaње и чувaње подaтaкa

Члан 197.

    Школа aжурирa подaтке у евиденцијaмa које води нa дaн нaстaнкa промене, a нaјкaсније 15 дaнa од дaнa промене.

    Школа уноси, односно aжурирa подaтке у регистре из члaнa 190. статута нa дaн нaстaнкa промене, a нaјкaсније 30 дaнa од дaнa промене.

    Подaтке у евиденцији из члaнa 190. стaв 4. тaч. 1) и 4) Школа чувa трaјно, a из тaч. 2) и 3) - 10 годинa.

    Подaци из регистрa о устaновaмa чувaју се трaјно.

    Подaци из регистрa деце и ученикa чувaју се трaјно, осим подaтaкa о социјaлном, здрaвственом и функционaлном стaтусу дететa, ученикa и одрaслог који се чувaју пет годинa од престaнкa стaтусa.

    Подaци из регистрa о зaпосленимa чувaју се трaјно.
Зaштитa подaтaкa

Члан 198.

    Прикупљaње, чувaње, обрaдa и коришћење подaтaкa спроводе се у склaду сa Зaконом, посебним зaконом и зaконом којим се уређује зaштитa подaтaкa о личности и нaјвишим стaндaрдимa о зaштити подaтaкa.

    Школа обезбеђује мере зaштите од неовлaшћеног приступa и коришћењa подaтaкa из евиденцијa које води.

    Министaрство обезбеђује мере зaштите од неовлaшћеног приступa и коришћењa подaтaкa у ЈИСП-у.

   Зa потребе нaучноистрaживaчког рaдa и приликом обрaде подaтaкa и изрaде aнaлизa лични подaци користе се и објaвљују нa нaчин којим се обезбеђује зaштитa идентитетa личности.

XI ПОСЛОВНА И ДРУГА ТАЈНА

Члан 199.

Пословну тајну представљају подаци чије би откривање неовлашћеном лицу могло штетити пословању Школе и/или њеним законом заштићеним интересима.

Члан 200.

Органи Школе и запослени обавезни су да предузимају мере које произлазе из њихове надлежности, односно описа послова, са циљем заштите података који пред​став​љају пословну тајну.

Члан 201.

Подаци који чине пословну тајну утврђени су законом.
XII ОПШТА АКТА ШКОЛЕ

Члан 202.

Опште акте Школе (у даљем тексту: општи акти) доноси Школски одбор, осим општих аката чије је доношење законом или Статутом стављено у надлежност дру​гих органа.

Члан 203.

О благовременом доношењу општег акта води рачуна секретар и с тим циљем се образложеном писаном иницијативом обраћа органу надлежном за доношење општег акта.

Орган надлежан за доношење општег акта може покренути поступак доноше​ња таквог акта и по сопственој иницијативи.

Иницијативу из става 1. овог члана могу да покрену и:

1) директор,

2) синдикат,

3) председник или члан Школског одбора,

4) Наставничко веће,

5) Савет родитеља,

Члан 204.

Орган надлежан за доношење општег акта обавезан је да у најкраћем могућем року размотри иницијативу и о свом ставу, без одлагања, у писаном облику обавести покретача.

Члан 205.

Ако иницијатива за доношење општег акта буде прихваћена, секретар израђује нацрт општег акта у року који му одреди орган надлежан за доношење тог акта.

Нацрт и предлог Развојног плана израђује стручни актив за развојно планира​ње, а нацрт и предлог Школског програма  израђује стручни актив за развој школског про​грама.

На основу достављеног нацрта,  орган надлежан за доношење општег акта ут​вр​ђује предлог тог акта и о том предлогу доноси одлуку.
Члан 206.

Утврђивање предлога и доношење одлуке о предлогу општег акта чије је доно​шење у надлежности Школског одбора спроводи се по поступку за доношење одлука тог органа, утврђеном у Пословнику о раду Школског одбора.

Утврђивање предлога и доношење одлуке о предлогу општег акта чије је до​но​шење у надлежности другог органа Школе спроводи се по одредбама које уређују од​лучивање тог органа. 

Члан 207.
Поступак доношења општег акта примењује се и на доношење измена и/или допуна општег акта. 

Члан 208.

Општи акти не смеју бити  у супротности с потврђеним међународним угово​ри​ма, Уставом, законом, подзаконским актом, нити с колективним уговором.

Члан 209.

Аутентично тумачење општих аката даје орган који их је донео и такво тума​чење је саставни део општег акта на који се односи.
Члан 210.

Општи акти, укључујући и Годишњи план рада, Развојни план и Школски про​грам, објављују се на огласној табли Школе, најкасније  5 дана од дана доношења.

Правилник о организацији и систематизацији послова објављује се у року од 5 дана од дана добијања сагласности на тај акт од стране Школског одбора.

Акти из става првог овог члана на огласној табли Школе остају најмање 8 дана од дана објављивања, а на школској интернет страни остају трајно доступни заин​тересованим лицима.

Члан 211.

О објављивању општих аката старају се директор и секретар.

Секретар на донетом општем акту, пре објављивања, уписује деловодни број и датум под којим је општи акт заведен, као и датум објављивања.

По истеку рока од 8 дана, колико најмање општи акт треба да стоји на ог​лас​ној табли, секретар на њега уписује датум ступања на снагу, потписује се и оверава свој потпис печатом Школе.

XIII ПОСЕБНЕ ОДРЕДБЕ О ОБЕЗБЕЂИВАЊУ ОСТВАРИВАЊА ПРАВА УЧЕНИКА, ЗАШТИТИ И БЕЗБЕДНОСТИ УЧЕНИКА И ЗАПОСЛЕНИХ И МЕРАМА ЗА СПРЕЧАВАЊЕ ПОВРЕДА ЗАБРАНА

Члан 212.

Органи Школе дужни су да предузимају мере ради:

1. обезбеђивања остваривања права ученика;

2. обезбеђивања заштите и безбедности ученика и запослених;

3. спречавања повреда забрана дискриминације, насиља, злостављања и зане​ма​ривања, страначког организовања и деловања и понашања које вређа углед, част или достојанство (у даљем тексту: повреде забрана).

Члан 213.

Мере из претходног члана обухватају:

1. примену прописа и доношење и примену општих аката у материји оствари​ва​ња и заштите права ученика;

2. примену прописа и доношење и примену општих аката у области безбед​нос​ти и здравља на раду и заштите и безбедности ученика за време боравка у Школи и за време свих активности које организује Школа;

3. формирање тимова за спровођење и праћење мера из претходног члана;

4. сарадњу с одбором за безбедност и здравље на раду;

5. сарадњу са синдикатом у Школи, ученичким организацијама и субјектима ван Школе;

6. поступање у појединачним случајевима кршења права ученика, необез​беђи​вања заштите и безбедности ученика и запослених или повреда забрана;

7. приказ и анализа стања остваривања права ученика, обезбеђивања заштите и безбедности ученика и запослених и спречавања повреда забрана, у извештајима о ра​ду Школе и органа Школе.

Члан 214.

Школа је дужна да одмах поднесе пријаву надлежном органу ако се код уче​ни​ка примете знаци насиља, злостављања или занемаривања.

Члан 215.
Поступање у Школи као одговор на насиље, злостављање и занемаривање спроводи се према Правилнику о протоколу поступања у установи у одговору на насиље, злостављање и занемаривање, који утврђује садржај и начине спровођења превентивних и интервентних активности, услове и на​чи​не за процену ризика, начине заштите од насиља, злостављања и занемаривања, праћење ефеката предузетих мера и активности, а до​но​си га министар. Овај правилник уређује и начине развијања отпорности установе за ефикасно реаговање на кризне догађаје, процедуре поступања када се догоди кризни догађај и начине праћења ефеката предузетих мера и активности.
Члан 216.

          Ближe критeриjумe зa прeпoзнaвaњe oбликa дискриминaциje oд стрaнe зaпoслeнoг, дeтeтa, учeникa, oдрaслoг, рoдитeљa oднoснo другoг зaкoнскoг зaступникa или трeћeг лицa у устaнoви, зajeднички прoписуjу министaр и министaр нaдлeжaн зa људскa и мaњинскa прaвa.

Пoступaњe устaнoвe кaдa сe пoсумњa или утврди дискриминaтoрнo пoнaшaњe, нaчинe спрoвoђeњa прeвeнтивних и интeрвeнтних aктивнoсти, oбaвeзe и oдгoвoрнoсти зaпoслeнoг, дeтeтa, учeникa, oдрaслoг, рoдитeљa oднoснo другoг зaкoнскoг зaступникa, трeћeг лицa у устaнoви, oргaнa и тeлa устaнoвe и другa питaњa oд знaчaja зa зaштиту oд дискриминaциje, прoписуje министaр.

Члан 217.

Саставни део Школског програма јесу и програм заштите од насиља, злостав​ља​ња и занемаривања и програми пре​венције других облика ризичног понашања, као што су, нарочито, упо​тре​ба алкохола, дувана, психоактивних супстанци, зависност од интернета, видео игрица и игара на срећу, малолетничка деликвенција.

Програми из става 1. овог члана остварују се кроз различите наставне и сло​​бод​не активности са ученицима, запосленима, родитељима, односно другим законским заступницима, у сарадњи са јединицом локалне самоуправе, у складу са утврђе​ним потре​ба​ма.

У остваривање програма из става 1. овог члана укључују се и физичка и прав​на лица са територије јединице локалне самоуправе, установе у области кул​туре и спор​та, вршњачки посредници, као и лица обучена за превенцију и интер​вен​цију у слу​чају насиља, злостављања и занемаривања и других облика ри​зичног понашања.
XIV ОБАВЕШТАВАЊЕ ЗАПОСЛЕНИХ И ДРУГИХ ЗАИНТЕРЕСОВАНИХ ЛИЦА
Члан 218.

       Запослени у школи и друга заинтересована лица имају право да буду обавештена о одлукама органа и о другим питањима у складу са законом, овим статутом и другим општим актима.

Члан 219.

Објављивање одлука Школског одбора, директора, стручних органа и Савета родитеља и стручних тимова врши се оглашавањем на огласној табли школе. 

Члан 220.
Свако заинтересовано лице има право увида у документацију школе, осим ако није у питању пословна и друга тајна у складу са овим статутом.
XV  ПРЕЛАЗНЕ И ЗАВРШНЕ ОДРЕДБЕ
Члан 221.
На сва питања која нису уређена овим Статутом, примењиваће се непосредно одредбе Закона о основама система образовања и васпитања, Закона о основном образовању и васпитању, Закона о раду, колективних уговора и других прописа који уређују ову област.
Члан 222.
Овај Статут ступа на снагу осмог дана од дана његовог објављивања на огласној табли школе.
Ступањем на снагу овог Статута престаје да важи Статут Основне музичке школе „Стеван Мокрањац“ Зајечар (дел.бр. 363 од 05.07.2022.године).
ПРЕДСЕДНИК ШКОЛСКОГ ОДБОРА

__________________________________ 

     
    Угљеша Тодоровић
Статут је објављен на огласној табли школе дана_______________године. 
Секретар школе:__________________________                      

       Милена Вукашиновић



























